Orang yang ngeri diintilin ama orang asing itu bisa jadi ada fobianya, namanya xenophobia. Cuman kalo xenophobia ini ngeri kelewatan ama orang yang jia anggep kagak kenal sekali, kayak orang yang kagak percis ama suku atawa ciri-ciri badannya udah beda banget ama orang yang tinggal di sono. Kadang xenophobia ini lebih kaya orang yang rasis. Kagak pengen longok sekali orang yang laen banget ama sukunya jia. Orang kayak gini biasanya kentara banget. Jia keliatan banget kagak nyaman kalo deket ama orang yang laen ama jia. Kagak mau bekawan ama orang yang jia anggep asing itu. Udah gitu, kagak mau komunikasi barang dikit ama orang yang jia anggep laen itu. Jadi, orang kayak gini, jangankan diintilin ama orang asing, dideketin baek-baek bisa nganggep sinis orang asing itu.


Takut disuntik, walopun kudu beradepan ame alat nyang serem dan orang laen nyang bewenang (dokter, perawat ato ners), bukan berarti kagak bise diatasin. Petame, ente kudu bangat ngasi inpo enih ke dokter ato ners nyang nanganin ente biar mereka kagak salah nindak. Terus, dari entenye ndiri, coba tenangin diri dengan care duduk nyang nyaman buat lemesin otot kaki, tangan, ame leher selame 10-15 detik. Abis ntu, coba duduk tegak selame 20 detik, terus ngulang lagi langkah nyang lemesin otot. Buat ngatur pernapasan, biar napas kagak jadi cepet-cepet amat gegara degdegan, bise duduk nyang nyaman, tapi posisi tegak, terus taro tangan atu di perut bari narik napas panjang lewat idung, abis ntu embusin lewat mulut. Niscaye, ente siap lahir batin ngadepin suntikan.


Kagak banyak orang nyang sadar bakal pentingnya kêsèhatan pusêr, bahkan kagak sedikit pula nyang menganggap bahwa bagian êni kagak perlu dirêsikin, padahal pusêr bisè ngêjadi têmpat bersarangnya banyak bakteri amè jamur. Karna ntu, kalo kagak dirêsikin, kondisi pusêr nyang bau bisè ajè terjadi. Pusêr merupakan area tubuh nyang tersembunyi amè banyak lipatan sêhinggè sering luput buat dirêsikin. Penjelasan paling sederhana kenapa pusêr bau adalah masalah kêrêsikan. Kotoran, bakteri, amè jamur bisè terkumpul di pusêr. Kalo kagak dirêsikin dêngan baèk amè benar, pusêr bisè beraroma kagak sedap. Pusêr ngêmilikin ekosistem kecilnya sendiri nyang terdiri dari 67 jenis bakteri. Jamur amè kuman laèn jugè bisè terperangkap di area ntu. Nah, bau nyang kagak sedap padè pusêr berasal dari campuran bakteri, kotoran amè keringat, terutama kalo tingkat kêrêsikan tubuhmu sangatlah buruk. Padè akhirnya, kuman amè bakteri ntu berkembang biak amè menciptakan bau busuk, sama sêpêrti ketiak wayah êlu berkeringat.


Mangkanye dulu tuh aye sering bawa jaket atau kardigan. Apalagi lagi zamannye baju kotak-kotak. Hampir kemana-mana aye liat orang pake baju sama ama nyang aye pake. Jadi, aye cari cara aja dibedain gaya pakenya biar ga mirip-mirip banget. Paling aman si kalo kite pake luaran lagi kaya kardigan atau jaket atau semacemnye dah. Jadi, kalo ada ketemu orang nyang bajunye sama kite bisa lepas tuh baju ganti aja am jaket. Soalnye beberapa kali pernah aye kaya gitu, ya maklum namanye juga anak SMP pasti lagi genit-genitnye trus ikutin trend nyang lagi ngetrend. Paling nyang bedain warnanye doang, ya harus siap malu kalo begitu mah.


Modus kejahatan di dalem kendaraan umum tuh kaga cuma ditodong ama senjata, tapi banyak banget modusnye. Pertama tuh nyang dulu pernah terkenal yaitu hipnotis, trus modus hipnotis juga cepet banget kaga cuma bikin pingsan korbannye aja. Orang tuh bisa aje hipnotis dengan cara kaya ngajak ngobrol korbannye, jadi orang sekotar tuh kaga pada curiga. Kaga cuma itu, modus laen tuh pas kite ngerasa dibantuin tapi sebenernye lagi di copet, trus lite kaga sadar lagi dicopet padahal kite ga dihipnotis. Trus ade juga nyang pura-pura minta bantuan, miat ati kan kite mau nolongin, eh teryata kite malah dicopet atau dijambret dah.


Kalo bau amis dari hewan si aye kaga terlalu masalahin ye, cuman kalo bau amis dari darah haid orang tuh nyang bikin aue jijik. Teryata kaga semua perempuan tuh tau loh cara buat ngebersihin darah haid. Alesan cewek-cewek ntu kaga mau bersihin darah haidnya tuh karna mereka jijik buat nyuci pembalutnye sendiri. Lah kan kalo kite tau darah haid tuh kaga boleh dibuang sembarang trus orang juga jangan ampe liat darah haid kite. Dengan sembrononye tuh perempuan kaga mao nyuci ampe bekas pembalutnye aje kaga doe buang dari celana dalem. Waktu aye buka laundry tuh ada pelanggan nyang kaga buat pembalutnye masih nyantol di celana dalem, ih jijiknye bukan maen.


Sèwot mêrupakan hal nyang wajar asal ora bêrlêbihan. Tapi, kalu êluh sêring sèwot tanpa sêbab, kondisi onoh bisa ngêjadi pêrtanda dari gangguan mèntal hingga masalah kêsèhatan têrtêntu. Psikolog Julie de Azevedo Hanks, Ph.D., LCSW, ngêdantain bahwa kurang molor ama kêlêlahan tanpa disadarin bisa nyêbabin èmosi mêlêduk. Ngêdapêtin waktu ngasoh nyang cukup mêrupakan salah atu paktor têrpênting dalêm nêrapin pola idup sèhat. Molor mêrupakan salah atu hal pênting karna wayah onohlah awak manusia ngasoh. Wayah molor, otak ngêrangkèi kêjadian ari onoh, nyimpênnyah dalêm mèmori jangka panjang, ama ngêja sêsêorang ngêjadi siap buat ngêprosès hal baru pas bangun. Kurang molor ngêja otak milu kêlêlahan. Mulè karang, molorlah nyang cukup supaya ora nyêbabin gampang sèwot.


Pertama punya ponakan, seneng bener rasanya. Bisa ngegendong orok, kayak punya maenan boneka. Pas awal-awalan liat jia gemes banget. Pas abis nete ama emaknya, keliatan aus banget. Abis itu, jia kekenyangan. Jadinya gumoh. Geli liatnya. Terus, dimandiin dah ama emaknya. Dipakein bedak ampe kayak clepuk. Eh, kagak lama kedengeran suara dari perutnya. Taunya, jia mencret juga. Emaknya bukain popok. Geli banget liatnya ampe enek. Mana pas lagi dibilasin, udah mau dipakein celana, jia malah ngewer lagi. Bener-bener kudu cepet makein jia celana. Atawa kudunya ditutup dulu biar kagak bleber kencingnya. Apalagi kalo oroknya laki, jia bisa ngucur banget kencingnya. Sampe nyemprot ke muka emaknya. Geli banget ngelongok jia begitu.


Intinye yang aye pahami ntu adalah rasa takut untuk melapor suatu kasus, dan atau menjadi saksi ntu masih sangat besar, masih belum ada kepercayaannye ntu akan perlindungan keamanan diri, dan keluarga. Masih melekat dari pada setiap diri dari pade bermasalah dengan orang lain gara-gara melapor, atau bersaksi mending diem aje. Namun aye berpikir pola pikir tersebut ntu harus hilang demi terciptanye masyarakat yang aman, damai, sejahtera dan sentosa. Harapan aye dengan adanye Lembaga Perlindungan Saksi dan Korban (LPSK) yang didukung oleh kepemimpinan baru periode 2018 - 2023, masyarakat yang baik hati mau melapor, dan menjadi saksi benar - benar mendapatkan perlindungan yang baik. Kagak hanya pelapor, dan saksi tapi seluruh keluarganye terlindungi, dan kagak hanya secara fisik tapi secara mental pun terlindungi.


Banyak prestasi nyang bise diraih buat kalo mau nekunin maen futsal, buktinye timnas futsal putri Indonesia kemarin ikut ke ajang NSDF Women Futsal Champions 2022. Mereka maen di Eastern Nasional Sport Training  Center, Chomburi, Selasa, 24 April 2022. Hasil pertandingannye timnas futsal purti dapet runner up, setelah imbang 1-1. Bisa maen futsal di luar negeri bawa nama Indonesia aja udeh bikin bangga, jadi apa pun hasilnye, mereka udeh ngebanggain Indonesia. Menang ama kalahnye pan udeh jadi urusan setelah pertandingan, jadi nyang kite liat prosesnye. Dari itu, kaga perlu takut buat ngejar mimpi, apalagi di bidang olahraga, banyak kok wadahnye kalo kite mau serius jalaninnye.


Aktipitas manusie nyang mobilitasnye tinggi, bikin hal-hal nyang dipake manusie cenderung gampang rusak. Celane, misalnye, kalo manusienye ke mane-mane jalan ato lari, celanenye bakal bepotensi robek jaoh lebi gede dibanding nyang ke mane-mane duduk ato make transportasi. Ke mane-mane jalan, berarti kemungkinan gede bakal papasan ame banyak orang juge, bae ntu nyang same-same jalan, ato nyang make kendaraan, soalnye biasenye jalur buat pejalan kaki ame nyang naek transportasi seringnye bedampingan. Ntu celana, kalo ujug-ujug robek pekara sering bangat dipake, sedangkan kite masi di tenga jalan bari jalan kaki, malunye ude seubun-ubun, keknye. Mao nutupin pake tangan, bakal jadi aneh dan suse juge jalannye. Mau jait saat ntu juge, kagak mungkin bangat, pan, ye.


Belakangan ini banyak online shop atau pedagang yang ngejualin barang-barangnye lewat media sosial di internet buat salah satu cara masarin barangnye adalah dengan ngadain give away. Jadinye mereka bakal ngasih suatu barang dagannye dengan gratisan tapi kite kudu ngikutin aturannye atau bisa juga disebutnye lomba deh. Kite jadinye berjuang berlomba biar menang dan dapetin barang yang di kasih gratis ntu apelagi kalo emang ntu barang yang kita mau pastinye girang banget. Biasanye yang paling sering aturan lombanye adalah kita banyak-banyakkin menyukai postingan dagangan mereka, abis ntu komen deh yang banyak dipostingannye nah ntar diliat siape yang paling banyak die yang menang.


Mulanyah êmak kos pèngèn ngantêtin kipas angin kê pangkèng biru. Pangkèng biru ênih bêsêbêlahan dêngan pangkèng kuning. Wayah ngêliwatin kamar kuning, êmak kos nyium bau nyang amat bonto. Dirinyah kêmudian bêtanya-tanya dari mana arah bau sêbonto ênih di kosannyah. Diah ngêdêkêt kê arah jêndèla pangkeng kuning nyang kêbuka sêdikit. Ora disangka, bau bonto onoh bêrasal dari kamar kuning. Wayah dibuka, ora disangka pangkèng onoh bênêr-bênêr bêrantakan. Kêliatan bêkas plastik bêsèrakan, bungkus bêkas ganyêman di ubin ama kêadaan dapur nyang pênuh dêngan kotoran. Sêmêntara onoh, kêadaan jamban go ora jauh bèda. Ubinnyah sêrta tèmboknyah cêbrik. Ada juga pakèan nyang ngêgantung di jamban onoh. Ngêtauin kêadaan pangkèng nyang jêmbêr sêpêrti onoh, êmak kos nêmuin pênghuni pangkèng onoh pada malêm arinyah. Êmak kos dêngan bêrat ati minta wadon onoh buat sigrah pamit dari kos-kosan miliknyah. Mêski awalnyah nolak, wadon onoh akhirnyah ninggalin kosan, tapi, dirinyah diminta ngêrêsikin dulu sêisi pangkèngnyah onoh.


Masa SD jaman dulu walopun di Jakarta, masih mayan banyak binatang-binatang sawahan. Ada anak kelas 2 SD yang pulang sekolah jalan kaki sendirian, ngelewatin jalan, perkampungan yang rame, ampe perumahan yang rada sepi. Pas udah nyampe perumahan yang rada sepi itu, tiba-tiba aja jia liat ada gerombolan soang yang lagi makan. Deket perumahan itu emang ada sawah kecil. Pas ngeliat soang bejibun gitu, jia bingung kudu pegimana. Kalo muter jauh banget, cuman kagak bisa lewat jalan itu juga, lantaran soang itu ngalangin jalan. Takutnya, kalo maksain lewat situ jia dikejar ama soang, ngeri banget kalo ampe diempos. Pas lagi kelimpungan begitu, bagusnya ada orang gede yang lewat. Abis itu, jia jalan di belakang orang gede tadi, ngintilin dari belakangnya. Bagusnya lagi, ternyata soang-soang itu ada tukang ngangonnya.


Kite pasti pernah merasa jijik, entah ntu terhadap ganyeman, muntahan, feses, atau sesuatu menjijikkan lainnye. Kite juga bisa merasakan perasaan ntu tersebut terhadap suatu hal yang mungkin orang anggap biasa. Namun, pernahkah kite berpikir mengapa hal ntu bisa terjadi?Jijik adalah respons terhadap sesuatu yang kite kagak suka, kagak nyaman, dan yang merasa perlu kite hindari. Biasanye, ntu ditunjukkan dengan ekspresi wajah mengerutkan hidung, atau mengangkat bibir. Terkadang, kata-kata tertentu pun bisa keluar dari mulut kite saat merasakan perasaan ntu, seperti “ugh” atau “iuh”. Adapun ekspresi, dan kata-kata ntu membuat orang lain dapat mengetahui jika kite sedang merasakan perasaan ntu tersebut. Terkadang, perasaan ini juga menimbulkan gejala lain, seperti nafsu makan berkurang, mual, atau bahkan muntah karena jijik. Sebenernye, melansir laman PBS, perasaan ntu dapat membantu kite menghindari hal-hal yang berbahaya, seperti kuman atau racun. Pasalnye, karena merasa jijik, kite berusaha untuk melepaskan diri dari zat atau bahan berbahaya tersebut atau mencegah diri kite bersentuhan dengannye.


Waktu ntu ada yang lagi hamil di keluarga kite, sodara kite lagi hamil anaknye yang pertama. Kasiannye pas lagi hamil ade aje kendalanye masalah dalam kehamilannye. Die sering banget pendarahan, pokoknye kesianan banget dah rasanye. Aye sering telponin aje die biar kaga ngerasa sendirian, biar die berasanye girang aje terus gitu. Sampe tiba waktunye die ngelahirin, kasiannye lagi die ngelahirin pas zamannye virus covid lagi tinggi-tingginye, akhirannye pas di swab beneran aje die kena covid yaudelah lahirannye emang-emang kudu di caesar, udeh dia kaga boleh dulu nyusuin anaknye secara langsung. Lahirlah anaknye gemesin banget lucunye manis mukanye badannye gendut, pokoknye lucu banget dah anaknye.


Awalnya, badan bakal nurunin aliran darah yang dikirim ke anggota badan yang gerak, kayak tangan ama kaki. Ini yang bikin tangan, kaki, ama badan laen jadi anyep ampe dingin dibanding badan yang laen. abis itu, napas makin kagak normal. Nurunnya aliran darah bikin tekenan darah juga nurun. Kondisi kayak gitu, ngeganggu napas. Orang yang sekarat, biasanya bakal napas cepet bekali-kali, ampe diikutin waktu-waktu kagak napas. Selaen napas yang berobah, orang yang sekarat mangkin sering batuk juga. Itu gara-gara ada cairan yang numpuk di faring yang bikin geteran di napas. Abis itu, bagian terluar badan kayak kulit itu jadi berobah warnanya jadi makin gelap ama kusem. Warna dalem kuku juga jadi berubah makin biru atawa item.


Jalan-jalan ke mol emang enak banget ramean bareng temen atawa keluarga. Apalagi kalo pas liburan, sering ada acara. Pas lagi liburan bulan kemaren. Ada panggung yang rame banget. Waktu lagi kayak gitu, misah dah tuh ama temen. Yang atu ke toko buku, yang atu nonton hiburan. Pas udah mau pulang, janjian buat ketemuan lagi. Saking ramenya itu panggung, banyak orang yang kagak keliatan jelas congornya. Apalagi lampu tembaknya nyanter banget. Muka orang udah cahaya doang. Lagi kayak begitu, temennya langsung maranin orang yang dari belakang mirip banget pakean ama bentukannya badannya. Jia panggil sembari ngagetin nepok pundaknya. Pas itu orang nengok, ternyata salah orang. Jia tengsin banget. Temennya mah dari jauh cekakan aja.


Waktu aye SMP kan lagi ngetrend tuh motip kotak-kotak. Trus karna mao ikutan trend baju nyang mahal ama nyang murah juga sama aje tuh. Pegih kemana-mana sama aje tuh orang banyak banget nyang pake motip kotak-kotak. Mao baju mahal kek baju murah kek sama aje beda warna doang. Mana nyang sama orangnye kaga kite kenal. Aduh malu banget ampe mao pulang, trus kite pada bisik-bisik dah sambil cekikikan. Akhirnye aye pake cardigan, untungnye bawa jadi ya pura-pura kaga liat walaupun temen-temen aye pada ngecengin trus ngeledekin. Abis itu abis tuh aye jadi bulan-bulanan ampe pulang tuh dicengin kaga berenti-berenti ampe malu.


Takut karena diancem entu kayaknye wajar kagak sih? Apelagi kalo yang nagncem entu sosok yang lebih tinggi daripade orang yang diancemnye. Udeh lah pasti orang yang diancemnye entu ngerasa kagak berdaya buat ngelawan dan cuma ngerasa takut karena diancem. Kagak nutup kemungkinan, orang yang diancem pun akhirnye nurutin segala macem perintah orang yang ngancemnye karena die udeh diancem dan kagak ade daya buat ngelawannye. Karena ngerasa lemah, kagak berdaya, dan ngerasa di bawah kuasa sosok yang ngancemnye, akhirnye die pun cuma bisa pasrah dan ketakutan karena diancem sambil nurutin segala macem permintaan orang yang ngancemnye. Makenye entu menrut aye ketakutan karena diancem entu hal yang kagak bisa dihindarin.


Namanye manusia kan harus berkembang, ya kalo mau berkembang tuh mesti nerima resiko ada di tempat nyang baru. Kaga usah takut kalo dapet kesempatan untuk tinggal di tempat nyang baru, malah kite jadi lebih jago buat adaptasi. Kan namanye idup kite pasti jenuh tuh kalo diem di situ-situ aje kaga ade perubahan. Maka dari itu, kite harus berani ngelangkah lebih jauh. Makin gede kan kesempatan buat mandiri tuh makin gede, bisa jadi pas kite kuliah dapetnye di luar kota, atau kerja dapet di luar kota atau luar negeri bise kite ambil tuh kesempatannye. Mangkanye kalo kite punya kesempatan kaya gitu jangam di sia-siain, malah bagus buat perkembangan diri kite.


Semua kasus temen aye nyang ketauan nyuri tuh malah dibelain orang tuanye. Dari cerita nyang pertama tuh karna ketauan nyolong trus anaknye malu kaga mao ke sekolah trus akhirnye Nyaknye dateng buat ngasih tau kalo anaknye jangan dikata-katain. Bukannye malah minta maap tapi kite diancem mao disamperin kalo masih ngata-ngatain anaknye. Nah, di kasus kedua nyang udeh jelas-jelas ketauam trus ada buktinye ampe guru BK juga turun tangan dibilangnye malah salah paham. Padahal kan kalo anaknye kebanyakan dibelain nanti die malah kaga belajar dari kesalahnye. Trus suatu saat die bisa lagi tuh ngulangin kesalahannye, malah mungkin aje bisa lebih parah dari sebelomnye.


Ujian kaga nakutin kok kalo kite punye bekel nyang pas. Selama ini pan banyak tuh nyang takut ujian karna takut kaga lulus lah, takut nilai ujiannye kaga bagus lah. Pan sebelum ujian tuh ada waktu belajanye ye, jadi buat ape tuh takut. Kite tinggal belajar dengan bener, trus jangan malu buat bertanya kalo belom paham. Siswa nyang takut ngadepin ujian itu ya karna die kaga tau tuh apa aja nyang udah dipelajarin, pan kite tau sebelum ujian juga dikasih tuh kisi-kisinye, ya harusnye makin gampang dong. Awalnye aye juga takut tuh, cuma pas aye udah bener-bener belajarnye trus pas ujian ada aye tinggal latihan-latihan aje jadi enak tuh pas ujian kaga was was trus nilainye juga memuaskan.


Layaknye rumah atau tempat duka pade umumnye, pas encangnye aye meninggal dan aye pergi ke rumah neneknye aye yang jadi rumah dukanye, entu rumah rame bener orang dan ade suara tangisan di mane-mane. Jasadnye encang aye udeh ditutupin kain kafan dan batik. Keluarganye aye, mulai dari sepupu-sepupunye aye, enyak-babeh aye, encing-om nye aye, dan kakek-nenek aye semuanye di sono, duduk di sekitar jasad. Mereka semua mukanye bener-bener merah, matanye sembab, bener-bener layaknye muka orang nangis. Aye pun sedih bener karena om aye meninggal, sekaligus makin sedih lagi karena kesian sama enyak aye karena adeknye meninggal. Entu termasuk salah satu pengalaman paling nyedihin dalem idupnye aye.


Pèstisida bêrbahan kimia bisa ngasih èpèk buruk kalu digunain dalêm waktu panjang. Untungnyah, wayah ênih ada pèstisida bêrbahan organik nyang bisa digunain juga buat ngêgêtak sêrangga. Salah atunyah adalah bawang putih. Bawang putih ngêmilikin sipat antibaktèri, antipirus, antijamur alami, sêrta pèstisida alami. Caranyah, kupas ama ancurin lima siung bawang putih ama campur dêngan 16 ons aèr. Kêmudian, antêpin bawang putih ngêrêsêp kê dalêm aèr sêmalêman, lalu tambahin sêdikit sabun cuci piring kê dalêm campuran, ama saring ngêgunain saringan alus. Èncèrin caèran ênih dalêm 3,5 litêr aèr ama masupin kê botol sêmprèt. Sêudah onoh, sêmprètin larutan pada tanêman sêkali atau dua kali sêminggu buat ngêndaliin sêbagian gêdé hama sêrangga.


Rasa takut salah ketika presentasi atau menyampaikan pendapat adalah hal lazim, tapi kamu tetap harus mengatasi perasaan tersebut. Takut adalah perasaan yang wajar dialami oleh setiap orang. Apelagi rasa takut ntu yang berkaitan dengan pekerjaan sehari-hari di kantor. Pasalnye sebagai karyawan, hampir setiap hari kita berhadapan dengan target dan kewajiban pekerjaan yang harus dipenuhi. Ekspektasi dari diri sendiri, dan perusahaan inilah yang kagak jarang membuat kite merasa takut untuk berbuat salah. Akan tetapi, segala sesuatu yang berlebih tentu kagak baik untuk diri kite sendiri. Rasa takut yang terus-terusan ada dalam pikiran tentu membuat kite stres saat bekerja. Efeknye kagak hanya jadi kagak sehat untuk diri sendiri, tapi juga memengaruhi produktivitas kerja, dan perkembangan kariermu di masa depan.


Padahal sering salah panggil orang tuh pas kuliah, tapi aye tetep aja kaga pake kacamata. Waktu itu aye lagi di kantin sastra, kantin nyang ade di kampus aye. Kalo udeh dikantin kan anak dari jurusan apa aja tuh ada, trus modelannye tuh suka mirip-mirip. Eh aye dengan pedenye manggil nama Amy temen SMA aye nyang teryata satu fakultas. Emang udeh deket jadi kaga basa basi aye samperin sambil gelendotan. Eh pas dideketin teryata aye salah orang. Wah malu banget karna di situ die ama temen-temennye. Jadi, otomatis aye kan langsung diliatin kan akhirnye aye minta maaf trus mindik-mindik mao kabur dah.


Hidup kagak selamanye sesuai dengan ape yang kita kehendaki. Bahkan terkadang sangat jauh dari ape yang udeh kite susun dan rencanakan. Beberapa orang bisa menerima keadaan ini dengan sangat lapang, selebihnya akan merasa bahwa hidup memang tidak adil baginya. Kagak hanya keadaan, namun kita juga bisa merasa bahwa orang lain tidak bersikap baik dan tidak bersikap adil kepada kita.Jika kamu merasa diperlakukan tidak adil, bukankah harusnya kamu bertanya "kenapa hal ini bisa terjadi pada saya?". Bukan untuk menolak perlakuan, setidaknya kamu harus tahu apa yang salah dari sikapmu yang membuat kamu diperlakukan seperti ini? Dan apa yang harusnya kamu lakukan agar kamu mendapatkan perlakuan adil dari orang lain. Jika memang kamu penasaran, tanyakan saja. Berjuanglah untuk mendapatkan keadilan. Jangan hanya memendam tanya lalu marah dan tanpa kata-kata, kamu mengeluarkan semua amarah dengan cara yang tidak baik. Kamu berhak bertanya dan mendapatkan jawabannye.


Daristadi ngebahas celana orang yang robek gara-gara ulahnya sendiri. Pernah waktu itu lagi mau naek bukit posisi antre, jadi baris ke belakang. Pas di tengah bukit itu, ampir kesandung. Gara-gara kaget, langsung kagak sengaja megangin celana temen yang di atas. Pas lagi begitu, taunya celana jia ketarik ampe beset. Jia langsung buru-buru jongkok atawa duduk. Kuatir banyak yang liat. Rasanya kagak enak banget bikin jia jadi malu. Jia psati udah berasa malu banget. Mana yang laen udah pada ngetawain. Bagusnya, celana yang robek itu bagian bawah. Kagak ada yang bahaya yang keliatan. Gara-gara suara besetannya gede, jadi kepikirannya sobeknya juga gede. Malu banget jadinya. Kagak enak juga bikin jia malu.


Bullying atawa perundungan atawa jadi bahan ledekan ke orang yang dianggep lembek itu bisa nimbulin efek yang kagak maen-maen. Orang yang dianggep lembek gitu sering jadi bahan ledekan kagak sekali aja, tapi sering banget. Orang yang ngalamin ini bisa ngehambat orang buat nikmatin idup, belajar atawa kerja, ama bikin setres. Ledekan kagak melulu ke serangan badan, kayak gebug, nendang, atawa ngejorogin. Ledekan itu juga bisa kayak ngeledek pake kata-kata yang jelek, bisa juga ngegodain, ngejek, atawa ngata-ngatain yang kagak pantes. Jenis trauma ini bisa ngaruhin kesan orang ke korban ampe si korban ini kagak mau baur ama lingkungan. Orang yang trauma gara-gara perundunngan ini bisa depresi, nyalahin diri sendiri terus jadinya ngobat, ampe nyakitin diri sendiri. Soalnya, jia ngerasa kagak ada yang peduli ama jia.


Supaya anak kaga kena demam panggung, kite sebagai orang tua tuh punya peran penting sebenernye. Anak-anak nyang ngerasain demam panggung tuh anak nyang kaga punya rasa percaya tinggi. Alesan tuh anak kaga punya rasa percaya diri ya kaga bangun ama orang tuanye. Banyak anak nyang dari kecil kan pemalu trus takut ama orang, kalo anak begitu ya jangan ditakut-takutin lagi, justru kite mesti ajarin anak buat berani. Caranye ya kite dengan kite ngorangin anak kite kalo lagi ngomong, jangan kite acuhin begitu aje. Soalnye kalo kite lakuin itu, anak bakalan ngerasa direndahin, nah kaga pernah pede dah di depan banyak orang.


Dalêm idup nyatanyah ora pêrnah ada nyang abadi. Pada saban pêrtêmuan udah bisa dipastiin sêlalu ada pêrpisahan nyang ngiringinnyah, misalnyah kudu bêpisah ama têmên, orang tua cêrè, atau putus ama pasangan. Têrus, apah pêrpisahan tibang sêbuah simbol kêsêdihan? Di balik paitnyah pêrpisahan, ada atu hal nyang sêring dilupain saban orang. Pêrpisahan bisa ngêjadi sêbuah cambuk buat ngêja sêsêorang lêbih têgar ama rosa. Awalnyah mungkin ati ancur, sêdih, ama ora bisa nêrima pêrpisahan, tapi ingêtlah bahwa dari sonoh bakal nongol sêmangêt baru buat sêoranyah nyoba lêbih mahamin nyang namanyah prosès kêidupan. Pêrpisahan juga adalah sêbuah prosès dari banyaknyah prosès nyang bakal kita adêpin dalêm idup ênih.


Kentut itu emang biasanya enak banget pas lagi atawa abis kencing di weseh. Cuman, kalo di weseh umum kadang-kadang malu juga. Abis makan-makan bareng temen berempat, langsung lanjut jalan ke mol. Pas nyampe langsung ke weseh rame-rame, lantaran belom sempet kencing. Waktu itu, perut berasa blebek banget, kayak masuk angin. Pas banget nyampe kamar weseh, langsung keluarin aja itu anginnya. Salahnya, kagak ngira bakalan bunyi gede banget suara kentutnya. Udah gitu, kudunya nyalain keran dulu buat saru-saruin. Pas waktu itu gara-gara udah kagak kuat nahan sakit perut, langsung aja keluarin angin. Ternyata di luar semuanya pada denger. Resenya, temen-temen pada cekikikan aja. Nahan malu, jadinya keluar wesehnya ntar-ntaran, nunggu di depan sepi.


Dalam menangani kasus fobia sosial ntu, dalam masa pengobatannye, dokter biasanye bakal memberikan antidepresan golongan lain jika pasien kagak memberi respons yang baik, atau mengalami efek samping berat akibat penggunaan SSRI atau SNRI. Obat penghambat beta bisa diberikan kepada pasien, karena obat ntu bertujuan untuk mengatasi gejala fisik yang muncul akibat rasa takut atau cemas, ya ntu jantung berdebar. Obat yang digunakan antara lain propranolol. Penting untuk diingat, efektivitas pengobatan fobia sosial kagak selalu cepat terlihat. Terkadang, pasien perlu mengonsumsi obat selama bertahun-tahun untuk mencegah kekambuhan. Agar hasilnye optimal, jalani pengobatan sesuai saran dokter, dan rutin berdiskusi dengan dokter mengenai perkembangan kondisi penyakit.


Ada beberape hal yang bisa dilakukan bila seseorang mengidap fobia disuntik. Pertama ada terapi kognitif. Terapi ntu telah bejibun digunakannye untuk mengobati trypanophobia. Terapi ntu perlahan bakal melatih pikiran kite untuk kagak takut lagi pada jarum. Nantinye terapis bakal melatih orang fobia disuntik dengan menunjukkannye gambar suntikan kepada mereka. Mereka akan diminta menyentuh gambar tersebut. Lama-kelamaan, pasien bakal dilatih untuk kagak takut dengan jarum suntik bentuk nyata. Meski demikian, terapi ntu bakal membutuhkan waktu yang lama sampai pasien benar-benar bisa tenang saat melihat suntikan. Beberape ahli juga menemukan keberhasilan menggunakan hipnoterapi dengan pasien mereka. Selain ntu, ada juga pengobatan yang menggunakan terapi pemaparan. Terapi pemaparan ini mirip dengan terapi kognitif. Fokus terapinye adalah untuk mengubah respons mental dan fisik terhadap rasa takut akan jarum.


Rasa takut, dan cemas yang dialami penderita umumnye bakalan menimbulkan gejala fisik, kognitif (pola pikir), dan perilaku. Berikut ntu adalah penjelasan mengenai ketiga gejala tersebut, ya ntu rasa cemas, dan takut yang dialami oleh penderita agorafobia bisa memunculkan beragam gejala fisik yang mirip dengan serangan panik, seperti: nyeri dada, jantung berdebar, napas menjadi cepat (hiperventilasi), gemetaran, mati rasa, atau kesemutan, tubuh terasa panas, dan berkeringat, sakit kepala ringan atau pusing, tinnitus, sakit perut, mual, atau diare, kesulitan menelan atau tersedak, perasaan tidak sehat atau seperti akan pingsan. Selain gejala fisik, penderita agorafobia juga bisa mengalami gejala kognitif, antara lainnye ntu merasa malu, atau terlihat bodoh di hadapan orang lain, merasa gugup, dan gemetar ketika ditatap oleh orang lain, merasa kagak bisa melarikan diri dari suatu tempat, atau situasi saat terjadi serangan panik, tidak bisa berpikir jernih saat berada di tempat umum, dan mengalami serangan panik yang dapat membuat sesak napas atau jantung berhenti berdetak.


Elu pernah kagak, ngerasa kaget sekaligus ngerasa seneng karena elu berhasil menangin undian? Empoknye aye pernah pas dua taonan yang lalu. Jadi die ikutan acara give away. Nah yang ikutan entu banyak bener. Die sih udeh mikirnye kagak bakalan menang. Tapi pas pengumuman, ternyata die menang! Jelas aje die seneng bener, tapi sekalgus kaget. Soalnye kan yang ikutan entu give away banyak bener alias saingannye buat menang pun banyak. Nah ternyate, wajar aje die kaget karena menangin entu undian. Soalnye die kan udeh nebaknye kagak menang saking banyak saingannye, tapi ternyata pas diumumin die menang. Jadilah die kaget bener karena menangin undian.


Ngadepin bocah yang ketakutan gara-gara bencana alam emang rada susah gampang. Abis kita pastiin bocah itu mau cerita, ngungkapin rasa ngeri ama sedihnya liat bencana alam kita juga kudu ngusahaain bocah biar tetep bisa ngerjain yang biasa jia kerjain saban harinya. Kalo kondisi sekitaran udah aman, udah anteng tentrem, kita bisa ngajak bocah-bocah maen yang didemenin di lapangan. Ngajak bocah-bocah maen, bikin pikiran bocah kealihin dari rasa ngeri ama sedihnya soal bencana alam. Udah gitu, ngajak maen bareng-bareng gitu juga bikin bocah banyak gerak. Soalnya itu emang kebutuhan bocah kecit. kalo udah diajak baya gerak nyenengin gitu, bocah jadi bisa semanget lagi.


Buat nyêtarain bahasa Indonèsia supaya sêjajar ama bahasa-bahasa di dunia, Badan Pêngêmbangan ama Pêmbinaan Bahasa, ngêmbangin Uji Kêmahiran Bêrbahasa Indonèsia (UKBI). UKBI mêrupakan tès standar buat ngêtauin kêmahiran bêrbahasa pênutur bahasa Indonèsia. Sêbagè bangsa nyang punya jumlah pênutur gêdé, bangsa Indonèsia èmang kudu punya sarana èpaluasi mutu pênggunaan bahasa Indonèsia. UKBI têrdiri atas lima sèksi, yakni sèksi I (ngêdêngêrin), sèksi II (nanggêpin kaidah), sèksi III (ngêbaca) dalêm bêntuk soal pilihan ganda, sèksi IV (nulis) dalêm bêntuk prèsêntasi tulis, ama sèksi V (ngomong) dalêm bêntuk prèsêntasi lisan. Nyok, sigrah daptarin diri buat milu UKBI di Badan Pêngêmbangan ama Pêmbinaan Bahasa, balèi atau kantor bahasa, KBRI, atau têmpat UKBI nyang udah ditêtêpin Kêmdikbud!


Sekarang tuh berobat ke rumah sakit ake BPJS emang rada ribet. Awalnye kite mesti tuh minta surat rujukan ke faskes 1 tempat kite biasa berobat. Trus nunggu dulu tuh ketemu dokter, dikira bakalan diperiksa eh kaga taunye cuma ditanya-tanya gitu doang. Nah, abis itu kite dibikinin rujukan tuh yang belakunye tuh bisa ampe 3 bulan. Tiap faskes tuh beda-beda ada nyang sehari langsung kelar ade juga nyang nunggu besoknye. Abis itu kite ditanya mau dirujuk ke rumah sakit mana, nah baru deh bisa langsung ke rumah sakit tujuan. Kalo saran aye, kite harus banyak-banyak nanya dibagian pendaftaran, soalnye tuh kaga dikasih informasi nyang lengkap, kaya kontrol ke 2 setelah operasi kan harus minta rujukan tapi petugas kesehatan tuh kaga ngasih tau kalo kite baru ya kaya aye cuma dapet sia-sia doang.


Wayah êluh ora sêngaja nêmuin harta karun di halaman bêlakang rumah, mungkin bè sêcara rèplèk êlu bakal têkagèt-kagèt. Bisa juga êluh gêgêrawakan ngêgêroin orang nyang ada di sêkitar êluh sangking ora pêrcayanyah. Ngapah êluh kagèt? Yak karna ora sari-sarinyah êluh nêmuin harta karun. Sêcara psikologis, kagèt têrmasup pada gêjala indrawi nyang normal. Artinyah, kita masing sêbagè manusia normal kalu punyè rasa kagèt. Justru pêrlu kita pêrtanyain kalu udah kêilangan rasa kagèt. Hal ênih karna têrbatêsnyah kêmampuan manusia buat nyêrêp ama nyimpên inpormasi nyang kêjadiannyah bêgonoh komplèks sêhingga bakal sêlalu ada hal baru nyang ora dikênalin otak. Wayah ada hal baru masup kê otak, êluh bakal nyoba ngêmahamin sêsuè data nyang dimilikinnyah. Bagi sêbagian orang, otak bakal bêrênti wayah ora bisa nêmuin inpormasi têntang hal onoh. Kondisi onohlah nyang disêbut dêngan kagèt.


Salah satu temen aye pernah jadi korban kebiadaban mantan pacarnye. Pas belom putus si perempuan tuh ngaku udeh pernah bikin video asusila, nah pas mereka putus tuh so cowo kaga mao dengan alesan masih cinte. Tapi si cewe nih kan udej kaga kuat ngadepin laki nyang tukang selingkuh. Karena si cewe tetep kekeh, akahirnya si cowo ngancem buat nyebar video nyang asusila nyang mereka pernah bikin. Karena si cewe takut aibnye nyebar ya diturutin tuh kemauan si cowo. Ampe jalan 5 taun si cowo kaga berubah, cuma si cewe udeh ilang sabarnye. Temen aye ama cowonye putus, eh anceman tuh laki beneran dilakuin buat nyebarin video asusila mereka.


Sêorang warga Kampung Gabungan, Cianjur, nyang ngêlahirin orok sêtêlah ngêrasain bunting tibang atu jêm ngaku kagèt. Soalnyah, sêlama ênih kagak pêrnah ngêrasain tanda-tanda kêhamilan. Wayah onoh diah ngira pêrutnyah buncit karna pênyakit lambungnyah kambuh. Karna ngêri kêjadian nyang ora dipèngènin, dia têrus diantêr sodaranyah kê puskêsmas têrdêkêt buat mêrèksain diri. Tapi, sêsampènyah di puskêsmas diah kagèt wayah dikasih tau kalo diah bunting dan bakal sigrah brojol. Nah, kêlahiran orok tanpa bunting dari sisi mèdis pan ora mungkin kêjadian. Doktêr di puskêsmas sonoh ngêjêlasin kalo dalêm dunia mèdis namanyah cryptic pregnancy atau hamil samar. Jadi, ênyaknyah orok onoh kagak sadar kalo lagi hamil dan baru tau pas udah dêkêt wayahnyah brojol.


Elu pernah ngerasa kaget karena dapet hadiah? Nah pas kecil entu, mungkin pas aye SD kelas 2 kayaknye, aye pernah dapet hadiah secara mendadak dari orang yang bahkan kagak terlalu deket sama aye. Jadinye aye kaget dan pastinye seneng bener. Suatu hari pas aye pulang sekolah dari SD, aye pas sampe rumah, sama enyak aye langsung disuruh ke kamar. Ya aye bingung kan kenape kudu langsung ke kamar. Pas aye buka kamar aye, di gagang pintu lemari udeh ade dress selutut dengan warna pink. Pas aye tanya entu buat aye, iye kata enyak aye. Aye pun kaget bener pas dapet hadiah. Apelagi ternyate entu dari sepupu aye, yang aye anggep resek. Nyok deh jangan berburuk sangke!


Êlu mungkin bukan orang nyang pikun, tapi entah kenapa menghafal nama orang ntu jadi pekerjaan rumèh nyang cukup sulit. Kadang êlu ingat wajahnya tapi lupa namanya siapè. Atau sebaliknya, êlu ingat namanya tapi lupa wajahnya seperti apè. Êlu mungkin jugè pêrnèh dikêjè gemas karna salèh panggil nama orang. Kagak perlu ditanya lagi pêgimanè rasa malunya. Udèh memanggil dêngan suara cukup keras amè bersemangat, tapi ternyata orang nyang adè di sudut sana bukan temanmu. Sayangnya lagi orang ntu udèh terlanjur menengok ke arahmu karna memang suaramu menarik perhatian siapè gè nyang adè di sana. Alih-alih êlu tambah malu, lebih baèk segera diam amè bertingkah saja seperti kagak terjadi apè-apè. Anggap suaramu tadi sêbagè angin nyang lewat saja.


Tulisan bisa disalin tèmpèl dari bêrbagè dokumèn, têrmasup tulisan nyang dikêja di Microsoft Word. Têrlêbih lagi kalu dokumèn onoh mêrupakan karya ilmiah kèk skripsi, tèsis, artikêl ilmiah, ama laèn sêbagènyah nyang kudu dilindungin. Nah, Microsoft dèwèk nyêdiain pitur buat ngonci tulisan pada Word biar ora bisa disalin tèmpèl ama pêngguna laèn. Caranyah, buka data êluh di Microsoft Word, têkên mênu “Review”. Abis onoh pilih “Restict Editing” nyang têrlêtak di bagian pojok kanan. Cèntang kotak kêcit di bawah “Editing restrictions”, têrus pilih “Filling in forms”. Bêrikutnyah têkên “Yes, Start Enforcing Protection”. Têrakhir, masupin kata sandi. Têkên “OK”, sêlêsè dah. Nah, buat ngêbuka data nyang kêkonci, cukup têkên “Stop protection” ama masupin kata sandi êluh.


Saban minggu beli sayuran ama lauk yang laen buat siapan, biar kagak saban ari belanjanya. Biar kalo pagi tinggal masak aja. Dulu pernah belanja sayur kagak dibersiin ama bilas dulu, langsung masukin kulkas. Taunya pas mau dimasak berapa hari abis itu udah pada basah daonannya, udah pada busuk kena basahan. Geli banget, enek liat ama ngendusnya. Udah bau banget. Dari situ jadi kagak pernah lagi langsung naro sayuran kalo belom dicuci ama dikeringin dulu. Apalagi sayuran ijo, kayak bayem. Abis dicuci, kudu langsung banget dikeringin. Jangan ampe ada basah barang dikit juga. Kalo ada basah itu bakal nyamber ke daon laen. Akhirnya, jadi cepet banget basah.


Kite kan pernah ngelakuin dosa, apalagi kalo lagi ngomongin orang. Kite padahal tau tuh dosanye gede, tapi ngapa kite ulang mulu ya. Mangkanye kite jadi orang tuh kaga usah dah banyak bacot soalnye kan bisa ngerugiin diri sendiri. Kadang tuh kalo ngomongin orang suka kaga sadar, jadi lebih baik kite kaga usah dah gedein bacotnye. Soalnye kan nyamg bisa ngigetin kan diri kite sendiri, kite harus ngerem-ngerem, soalnye dosa tuh kava keliatan jadi ngeri juga kalo nanti dimintain pertanggung jawabannye di akhirat. Mulai makin gede aye makin ati-ati dah buat berbuat ama berbicara, karna mao ampe kapan kan kite numpuk dosa.


Ngomongin soal fakta upil ama ingus, mungkin êluh langsung masang èksprèsi jêmbêr Soalnyah sêlama ênih êluh sêlalu ngêbuang dua hal onoh biar idungluh nyaman. Mêski bêgonoh, pêrlu dikêtauin bahwa ingus ama upil ngêmilikin manpaatnyah masing-masing bagi awak. Banyak nyang bilang bahwa upil mêrupakan kotoran nyang ora ngêmilikin manpaat ama kudu sigrah dibuang wayah bêkumpul di dalêm idung. Tapi, upil sêbênêrnyah hasil dari pêngêringan lêndèr idung. Lêndèr idung mêrupakan sêbuah mèkanismê pêrtahanan awak buat nyaring partikêl asing nyang ngancêm kêsèhatan. Wayah êluh bêrnapas, bakal ada prosès masupnyah partikêl asing sêpêrti dêbu kê dalêm idung. Kalu ora ada upil ama bulu idung, dêbu onoh bisa langsung masup kê dalêm saluran pêrnapasan ama nyêbabin sêsêk di bagian dada. Dêngan adanyah upil, dêbu nyang masup bakal kêsaring ama kêsangkut sêhingga saluran napas kêbèbas dari partikêl asing nyang bêrbahaya.


Lingkungan aye tuh emang banyak anak nyang ngekos. Ada bae dah cerita aneh dari anak nyang ngekos. Jadi tuh ade anak kosan nyang sering ngomong sendiri, tapi kite diemin karna mungkin emang die kepinteran kali. Tapi lama-lama kok tingkahnye makin aneh, dia kalo keluar kaga pernah pake celana. Trus akhirye ditanganin ama Pak RT, pas ditengok kamarnye buat cari identitas teryata udeh lama die ngumpulin sampah buat ditaro di dalem kamarnye. Akhirnye dipanggil orang tuanye trus dibawa kerumah sakit. Kalo cerita dokter die tuh abis naek gunung pulangnye naek motor ama temen trus kecelakaan. Saking takutnye dijadiin saksi eh die malah kena depresi.


Sebuah perusahaan menerapkan suatu keputusan untuk mem PHK karyawan-karyawannye, pastinye gegara suatu hal. Kaga mungkin main langsung pecat-pecat aje. Biasanye hal ntu semua terjadi dikarenakan si perusahaan mengalami kerugian yang besar, perusahaannye sedang tidak mulus-mulus aje dalam menjalani perusahaannye. Jadi makanye perusahaan kudu mengambil tindakkan tersebut. Pastinye hal yang paling merasakan kesedihan ini adalah karyawan dan keluarganye karena kedepannye mau gimane, apelagi kalo PHKnye tiba-tiba makanye sering banget berujung jadinya ada demo. Emang kaga mudah menjalani idup setelah menerima kenyataan paitnye kite di PHK dari suatu perusahaan, ape lagi ntu perusahaan udeh lama banget kite kerjanye di ntu tempat pasti berat rasanye buat nerima kenyataannye.


Bau amis amatlah ngêganggu. Tumannyah, aroma kurang sêdêp ênih ditimbulin dari bahan-bahan madangan, sêpêrti ikan, daging, ampè jêroan. Ontong risau, ada cara nyang cukup ampuh pêranti ngilangin bau amis nyang ngêlêkat di tangan. Sêudah ngêrêsikin ikan, daging, ampè jêroan nyang ngêmilikin bau amis nyêngat, êluh kudu nyuci tangan dêngan aèr ngalir. Lalu, gosokin kêdua têlapak tangan dêngan jêruk limo nyang udah dibêlah dua. Kalu pèngèn bau tangannyah lêbih sêgêr, lêbih baèk gunain jêruk nipis nyang ngêmilikin aroma sitrus lêbih kuat. Kêmudian bilas lagi dêngan aèr ngalir. Sêudah onoh, lèwèkin odol di tangan, lalu gosok ampè ngêrata. Odol ênihlah nyang jadi konci pêranti ngilangin bau amis di tangan. Hal onoh lantaran odol sêring digunain pêranti ngilangin baktèri ama bau mulut wayah ngêrêsikin gigi. Cara nyang sama go bêrlaku pêranti ngilangin bau amis di tangan. Sêudah digosok dêngan odol, bilas tangan dêngan aèr ngalir ampè bênêr-bênêr rêsik.


Sesame manusie emang ade bae masalahnye. Udeh gitu, bise nimbulin rase takut, terutame kalo sala atunye ampe ngeluarin anceman. Udeh gitu, ancemannye behubungan ame kekerasan, pitnah, dan sebagenye nyang bakal ngerugiin si korban anceman. Cuman, pecaye ato kagak, anceman ntu bise juge jadi bentuk ketakutan si pengancem. Iye, die takut si korban bakal ngelakuin hal nyang bener, tapi bakal ngerugiin die, makanye die lebi milih care intimidasi gituh. Ujung-ujungnye, si korban, kalo kagak pengen kenape-nape, kudu ngikutin ape maunye si pengancem. Kalo ente jadi korban, pegang aje prinsip kalo si pengancem enih jaoh lebi takut dibanding ente, makanye die kagak mao pake care bae-bae ato nyang halal. Nah, ente sebage korban, bise coba buat mikir jernih, abis ntu cari jalan keluar nyang halal! Jan mao ikut-ikutan kagak bae kek si pengancem.


Saban minggu maen ke rumah emak, sepan-sepan emak ngebungkusin ayam mentah buat dimasak. Kadang dibagi ayam yang udah dipotong-potong ama dibersiin bagian dalem ampe ke jeroannya, kadang dibagi ayam yang masih utuh. Itu ayam baru dibersiin bulu-bulunya aja ama dikeluarian jeroannya juga palingan. Pas dibagi ayam yang masih utuh ini ribet motongnya. Belom lagi, kudu bersiin jeroannya. Yang paling ribet ngebersiin jeroan, apalagi bagian ucus. Kalo lagi bersiin ucus ayam rasanya pengen muntah banget. Kebayang-bayang isian ucus ayam itu bekas apaan. Pas lagi ngebelek ama ngebersiin kadang liat ada kuning-kuning masih nempel di ucus. Kagak tau pasti itu apaan, cuman udah geli aja lantaran udah kebayang duluan isiaan ucus itu.


Pas aye SMA, aye tinggal di asrama sekolahnye aye. Nah salah satu peraturannye entu kagak boleh bawa laptop. Pas aye kelas 2, ade guru yang kagak dateng dan ngasihin tugas buat dikumpulin. Aye dan temen-temennye aye auto ngerjain entu tugas biar ade sisa wakru buat nonton walaupun cuma sebentar. Nah akhirnye kite udeh berhasil nyelesain entu tugas. Kite pun ngomong ke guru piket buat dipinjemin laptop biar bisa nonton bareng. Eh tapi kite kagak dipinjemin. Terus kagak lamaan, anak IPA pade minta nonton. Entu guru dengan gampangnye minjemin laptop buat mereka nonton. Jelas aje aye dan temen-temen aye pade kesel dan marah karena kite kagak dapet perlakuan yang adil.


Waktu Wila SMP, Wila entu tinggalnye di asrama sekolahannye dan entu wajib. Nah pas semester 1, Wila lagi di kamar bareng temennye. Mereka katenye lagi ngobol pas jam istirahat. Nah si Wila lagi duduk di kasur sambil ngupil, sedangkan temennye entu lagi isi aer dari galon buat minum. Nah pas temennye udeh mau minum entu aer dari gela,s si Wila milin upilnye yang katenye lengket bener, abis entu disentil ke arah temennye yang udeh mau minum. Tepat sebelom gelas nutupin mulut temennye, upilnye WIla udeh mendarat di deket mulut temennye. Entu bener-bener cerita termenjijikan bagi aye, tapi sekaligus lucu juga sih ye.


Mentang-mentang kite udeh jago bela diri juga jangan terlalu nekat buat belai orang nyang ditodong senjata sendirian. Kalo ceritanye kite mau nolongin orang trus penjahatanye bawa senjata ya seenggaknye kite cari orang tuh buat ngehubungin polisi atau apa. Kalo kite gegabah buat ikut campur takutnye kite cuma nyerahin diri buat mati konyol. Sejago apa pun kite tapi kalo kite sendiri tapi nyang dilawan banyak ya kite juga bisa kalah. Mangkanye perlu ati-ati kuga kalo mau nolongin orang, jangan ampe kite ngelukain diri sendiri, bela diri kan cuma bekel, cuma kudu juga ati-ati. Soalnye kan namanye bala mana bisa kite cegah, orang nyang ngerasa jago juga belom tentu bissa ngadepin penjahat sendirian.


Waktu itu, aye pernah tuh ke rumah sakit buat berobat. Emang sih situasinye lagi rame trus juga nyang semua ruanganye penuh. Tapi ya kaga di taro di luar rumah sakit juga. Padahal, aye bawa Babeh aye nyang keliatannye tuh udeh kesakitan. Emang dah ladang petugas kesehatan tuh suka sembrono, padahal kan kite juga lagi kena musibah ye tapi di rawatnye knapa begitu amat. Banyak si emang nyang bandingin kalo pake BPJS penanganannye kurang bae, akhirnye kita tegor aja buat ramah gitu, padahal pake apa pun jenis pembayaran kan kasarnye kite juga bayar ke BPJS, jadi kaga perlu dibeda-bedain lah ya.


Jumlah karyawan nyang kêna PHK kêcatêt udah ngêcapèi ratusan rèbu, têrmasup pêgawè dari sèktor manupaktur ampè pêrusahaan rintisan sêpanjang taun lalu. Jumlah onoh bisa ningkat pada awal taun 2023 ênih. Tingginyah angka PHK èmang kêliatan dari salah atu sèktor, misalnyah tèkstil. Sèkjèn Asosiasi Sêrat dan Benang Filament Indonèsia (APSyFI) Redma Gita Wirawasta ngungkapin bahwa pêmangkasan pêgawè di pabrik tèkstil ama produk tèkstil bisa ngêcapèi 500 rèbu orang, mulè dari karyawan dirumahin, dipangkas jêm gawè, kontrak ora dipêrpanjang, ampè PHK têtêp. Mênurut Redma, hal onoh dipicu pêrlambatan èkspor nyang nêkên utilisasi pabrik ampè èpèk domino gêmpuran produk impor di dalêm nêgêri.


Perampokan terus terjadi dimane-mane, salah satunye ntu di Jalan lintas Curup-Lubuklinggau. Perampok lintas Curup-Linggau ini masih ganas. Sekitar pukul 11.30 WIB dua orang pelaku perampokan dengan leluasa merampas motor jenis Honda Supra X 125 dengan nomor polisi BG 2326 GH milik seseorang warga, warga Desa ntu berasal dari Jajaran 2 Kecamatan Megang Sakti Kabupaten Musirawas saat di jalan umum Desa Pelalo, Kecamatan Sindang Kelingi. Perampok merampas motor korban ketika Fitrianto yang mengemudikannye ntu kendaraan seorang diri dalam perjalanan dari arah Kota Lubuklinggau menuju Curup Saat melintas di Desa pelalo, tepatnye di kawasan sawangan. Pelaku yang berjumlah dua orang menggunakan motor jenis Suzuki Satria FU berwarna merah hitam tanpa nomor polisi memepet motor korban. Pelaku selanjutnye mengambil kunci kontak motor korban. Saat motor korban berhenti, salah satu pelaku menghampiri korban, dan mengancamnye ntu dengan menggunakannye sebuah senjata tajem, jenis pisau serta merampas kendaraan korban. Siape yang kagak takut coba, merasa ketakutan, korban akhirnye pasrah aje menyerahkannye ntu kendaraan kesayangannye tersebut. Kedua pelaku lantas kabur menuju arah Desa Kepala Curup.


Ngikutin aneka undian di media sosial saat ini di sukainnye bejibun orang terutama kaum perempuan atau emak-emak. Biasanye ni ntar ntu akun yang jualan baju lagi ngeluarin barang barunya, abis ntu die ngadain give away dah tuh dengan cara like dan komen yang bejibun di postannye yang paling bejibun komen dan like terus menarik kata-katanye nanti die yang dapet hadiahnye. Hal ntu emang bikin menarik pasti girang kite kalo menang undiannye, sama biasanye kite di suruh update di akun kite jadi kan makin seabrek orang yang kenal sama produknye. Waktu ntu aye girang bener dapet abaya warnanye cakep lagi dari brand kesukaan aye, tapi mertua aye demen sama ntu gamis ya udeh aye kasih deh ke mertua aye.


Kadang belom banyak nyang tau kalo bayi tuh kaga noleh disentuh ama dicium ama sembarangan orang. Ya alesannye karna itu tadi, anak orok tuh blom punya daya tahan tubuh nyang bagus bisa ketular banyak penyakit lewat aer liur nyang bisa aje nempel pas lagi dicium. Tapi, kadang banyak orang nyang tersinggung kalo punya orok Nyaknye kebangetan jagain, malah dikira sombong karna jijik ama ludah orang laen. Padahal ape nyang kite lakuin tuh bener karna udeh banyak contoh anak orok nyang kena penyakit TBC lah, hepatitis lah nyang pasti ketularannye dari orang tua. Namanye orang punya riwayat penyakit kan pasti diem-diem bae trus kena deh kek orok kite trus akibatnye malah fatal.


Ketika orang yang di-PHK kondisi keuangannya sudah siap dana darurat, punya tabungan, dan sebagainya, itu aman. Kan kalau di-PHK itu juga ada dana pesangon, jadi jangan panik dulu lantaran sebulan dua bulan masih aman. Kalau berlama-lama, baru gak aman, Jadi saran saya jaga likuiditasnya, spending normal saja. Jangan sampai overspending kemudian cari cara gimana cari tambahan penghasilan. Memang ketika di-PHK saat pandemik COVID-19 seperti ini agak berat, pilihan menjadi terbatas. Perusahaan lain pun mungkin ada yang buka lowongan, tetapi jumlah yang antre mau masuk kerja di sana pun banyak, persaingan makin ketat. Tapi, tetap jangan panik. Cari peluang saat pandemik COVID-19 lantaran sebetulnya peluang-peluang lain semakin banyak.


Pengalaman buruk dan bahkan masih bertahan di lingkungan pekerjaan yang begitu toxic sekarang. Bagaimana tidak? Karena jabatan saya lebih rendah dibanding rekan kerja, mereka terus mengeksploitasi kemampuan saya. Semua pekerjaan mereka dibebankan pada saya, tanpa diberikan imbalan apapun. Saya harus merangkap banyak pekerjaan hanya karena keadaan. Saya bahkan menangis dalam kesendirian karena lelah yang saya rasakan. Bagaimana pekerjaan yang saya selesaikan untuk mereka, tidak pernah mendapat sedikit pun pujian. Saya bahkan tidak pernah diucapkan namanya, mereka hanya memuji diri mereka dan membanggakan kalau itu pekerjaan mereka kalau tim pemeriksa datang. maka dari itu terkadang sikut sikutan di dalam dunia pekerjaan sangat sering terjadi


Cowok yang memiliki karakter romantis, kebanyakannye memiliki sifat yang sensitif, sentimentil, dan sedikit mellow. Cowok tipe ntu sangat menghargai peristiwa-peristiwa bersejarah dalam hidupnye, termasuk peristiwa penting dalam menjalani suatu hubungan. Sebuah perhatian, dan cara menyampaikan perhatian ntu, menjadi sesuatu yang lebih penting, daripade harganye. Untuk cowok dengan tipe ntu, pilihan hadiah yang tepat seperti berikut ntu. Voucher makan malam romantis, Puisi, Lukisan tangan sendiri, Kumpulan foto-foto lama, Lampu tidur foto berdua, dan semua karya kerajinan tangan sendiri. Pastinye die bakalan tersentuh banget kalo dikasih hadiah sejenis ntu sama kekasinye. Merasa disayangi, dan dicintai sepenuh hati dan menambah keharmonisan pasangan ape bila saling memberi hadiah.


Dalam hal mendidik anak kaga perlu harus dengan kekerasan. Karena jika anak di didiknye ntu dengan kekerasan pastinye ngebuat die jadi trauma atau pribadi yang kasar. Awalnye, orang tua mungkin bakalan menghadapinye dengan ramah, dan sabar, tetapi semakin lama, pendisiplinannye bisa aje memburuk, dan berubah menjadi amarah dan pemukulan. Dalam seabrek-abrek kasus, orang tua terpaksa mengeraskan suaranye, atau menggunakan kekerasan, padahal hal ntu dirasa kurang tepat karena bisa membuat anak menjadi trauma, atau bahkan kasar. Kalo die dari kecil udeh sering dipukul, tapi die gabisa ngelampiasin kekesalannye sama orang tua akhirnye die jadi limpahkan ke orang laen. Kita harus ngajarin anak dengan ilmu, gimane bikin anak menuruti kite karena menghargai kite bukan hanya takut.


Kucing liar idup di mane-mane. Kesehariannye semue sesuke ati die. Mao ntu molor di kolong mobil, makan di tong sampah, berak di pinggir jalan, ato berantem di tenga jalan. Nyang paling ganggu biasenye kelakuan nyang ketige, soalnye ninggalin jejak ame bau kagak enak. Ari sial, pan, kagak ade, ye, di kalender. Orang lagi jalan santae, nyang jelas bakal ambil bagian pinggir ato bahu jalan, bise ujug-ujug nginjek berak kucing nyang betebaran di sonoh, soalnye kadang warnenye juge nyaru ame jalan. Apelagi kalo jalannye masi tanah-tanah, terus warne berak kucingnye ntu cokelat. Nyang ngebedain cuman bau nyang makin lame makin ngikutin jejak langkah kite dan nempel di alas kaki kite. Kalo ude beginih, kudu buru-buru cari aer ngalir ato peperan buat ngilangin dan mastiin di sekitar sonoh kagak ade berak-berak laennye.


Awal penjajakan emang orang lagi masa cakep-cakepnya. Semua yang diunjukkin ke kecengan pasti yang cakepnya dulu. Yang jelek-jeleknya masih diumpetin. Kayak soal makan, biasanya abis makan tahag gede banget. Depan kecengan mah tahagnya ditahan. Kalo kagak mulut dirapetin, badannya dimadepin ke belakang. Biasanya di rumah kentut ampe bunyi brot kenceng bener. Eh, pas depan gebetan, biar kata udah sakit perut juga masih ditahan. Pernah ada orang yang bilang, kentut itu bikin orang bakalan mikir jadi ngelanjutin penjajakan apa kagak. Makanya, udah kagak sengaja kelepasan kentut, malunya bukan cuman pas waktu itu. Bisa diinget ampe seumur idup kentut pertama kali depan kecengan.


Memilih busana ntu untuk sekadar nongkrong aje bersama teman-teman kini harus berhati-hati. Bisa-bisa ketemu orang dengan outfit yang sama. Ntulah yang terlihat pada video viral yang diunggah akun TikTok @xsenz2 ketika sedang nongkrong bersama temen-temennye ntu. Mengenakan outfit senada dengan orang lain di tempat umum tentunye bakalannye menciptakannye suasana yang absurd sekaligus kocak. Bahkan bisa mengundang celetukan yang bikin malu, serasa mau menghilang dari muka bumi aje jika mengingatnye. Dalam video berdurasi tujuh detik ntu awalnye memperlihatkannye serombongan cewek berdiri di tengah area yang diduga alun-alun. Sementara kagak jauh dari mereka, tampak sekumpulan pemuda duduk-duduk sambil nongkrong di sebuah warung. Namun ada satu momen yang bikin ketawa ngakak ketika salah satu pemuda melihat ke arah rombongan cewek tersebut. Cewek tersebut ternyata memakai celana yang memiliki motif yang sama dengan kemeja yang dipakainye ntu.


Sembelit atawa susah buang air besar bise kejadian lantaran usus besar nyerep kebanyakan aer dari tinja nyang ngeringin tu sitinjanye jadinye badan jadi susah buat ngedorongnye keluar dari badan, Orang nyang pernah ngalamin biasanye asupan seratnye nyang dikit bakalan ngalamin sembelit. Eni biasanye lantaran serat ngikut ngedorong jadi buang air besar bise rutin, terutame waktu orang masalanye bareng ame dehidrasi, apelagi misal tingkat aktivitas fisik nyang rendah juge bakal jadi sebab susah buang air besar. Berape nyang neliti juge ude nemuin kalo masalah orang nyang sehat fisik, terusannye pelari maraton, lebih kecil resikonye ngalamin sembelit dari pade orang nyang disebutin sebelomnye, ade faktor lain tapi masih kudu diadain biar hasilnye bise lebih jelas. Ade penelitian juge  ade obat nyang dapet ngurangin risiko sembelit perut.


Pêlajar nyang bêlon punya pênghasilan dèwèk tumannyah susah buat konsistèn nabung. Bêrikut mêrupakan tips nabung buat pêlajar nyang paling gampang. Pêrtama, têntuin tujuan êluh nabung ama jumlah duit nyang kudu ditabung sêbagè motipasi supaya mangkin sêmangêt. Sêlanjutnyah, tumanin buat nyisihin duit saku nyang êluh têrima dari orang tua. Abis onoh, supaya tabungan êluh aman, simpên duit di bank dan pilih tabungan khusus bocah atau pêlajar. Têrus, kêja prioritas kêbutuhan pokok êluh. Cukup bêli barang nyang êluh butuhin ama bêrmanpaat ajah, misalnyah pêrlêngkêpan sêkola. Têrakhir, ngêbawa bêkêl dari rumah. Sêlaèn lêbih sèhat, ngêbawa bêkêl dari rumah juga bisa ngêhèmat pêngêluaran duit saku êluh.


Pas taon 2022 sekitaran bulan Agustus, engkongnye aye sakit dan kagak bisa banyak gerak. Kalo jalan kudu dituntun, makan kudu disuapin, mandi kudu dimandiin, dan laennye. Intinye hal entu bikin enyak dan babeh aye kudu nginep di rumahnye nenek dan angkong aye. Karena hal entu, akhirnye aye pun kudu tinggal sendirian di rumah. Aye sedih karena kudu pisah sama orang tuanye aye dan tinggal sendirian. Enyak aye kudu bantuin enyaknye buat ngerawat engkongnye aye dan ngurusin rumah, babehnye aye pun kudu di sono juga buat jaga-jaga kalo ade kebutuhan ape-ape. Jadinye babeh aye berangkat kerja dari sono juga. Sementara aye pas entu masih ngerjain skripsi. Udehlah capek ngerjain skripsi, aye kudu ngurus rumah juga pastinye, nyapu-ngepel atas dan bawah, balkon, dan laennye. Belom lagi kudu bersihin toilet. Laper pun kuud bikin badogan sendiri walaupun udeh capek bener. Aye bener-bener sedih, capek, dan tertekan idup sendiri.


Udeh banyak pakar kejiwaan nyang ngomong kalo diomelin orang bedampak jadi ketakutan ke kite, ntu normal. Terus, kagak cuman ntu, nyang normalnye, muncul juge perasaan sedih, cemas, ame ngerase besalah. Cuman, kudunye ntu bise jadi alesan kite bebuat lebi bae ato lebi bener lagi ke depannye dengan kagak ngulangin kesalahan nyang same. Nah, tapi, ade kalanye orang nyang abis diomelin ntu ngalamin dampak ketakutan nyang kagak udeh-udeh, bahkan kebawa ampe die gede. Biasenye jadi kagak bise mikir jernih, krisis identitas diri, bahkan ampe muncul gejala penyakit kejiwaan, kek gangguan stres pascatroma, gangguan depresi, gangguan kecemasan umum, skizofrenia paranoid, gangguan kepribadian ambang, dependen, mengindar, ame skizotipal. Kalo udeh kerasa ampe nyang begini-ginih, ade baenye langsung perikse ke propesional kejiwaan terdekat.


Setiap orang pasti bisa marah, apalagi kalo orang nyang di hina tuh terus-terusan. Kite mending ati-ati dah, karna takutnye orang dakit ati malah gelap mata. Nah, bahaya tuh kalo orang gelap mata, bisa fatal akibatnye. Orang nyang gelap mata biasanye jaga sadar trus malah ngikutin kemauan setan. Nah, kite sebagai manusia tuh jangam nurutin itu, mesti jaga tuh mulut supaya kalo berucap tuh jangan ampe ngehina orang. Kaga semua orang nyang dihina tuh bakalan diem aja, banyak orang nyang bales tuh lebih kejem. Apalagi zaman sekarang, nyawa orang tuh udeh kaga ade harganye, banyak orang nyang gelap mata maen bunuh-bunuhan cuma karna bercandaan.


Pêngalaman pêrdana Pêrsibo Bojonêgoro di kompêtisi Asia bêrakhir amat ngêjêngahin. Sêlaèn ngêjadi lumbung gol, Laskar Angling Dharma juga sêmpêt maènin salah atu pêrtandingan paling ora sportip dalêm sêjarah Piala AFC. Sêbagè juara Piala Indonèsia 2012, Pêrsibo ngêdapêtin kêsêmpêtan bêrmaèn di Piala AFC 2013. Bêrhubung kompêtisi di Indonèsia pada masa onoh lagi kacau akibat dualismê antara Indonèsia Premier League dêngan Indonèsia Super League, kêputusan PSSI ngirim Pêrsibo kê ajang kêlas dua Asia bêrujung noda hitam. Ngadêpin tim-tim dari nêgara nyang sêcara tradisi ada di bawah Indonèsia, Pêrsibo justru ora pêrnah nyitak kêmênangan. Dalêm ênêm pêrtandingan, Laskar Angling Dharma nêlên lima kêkalahan ama atu hasil imbang dêngan ngêmasupin lima gol ama kêbobolan 39 gol.


Emang harus tuh dari kecil anak mesti diajarin buat kaga minum di 1 gelas, namanye bocah kan kaga ngarti ya dibilangin apalagi anak aye maunya berbagi aje ama orang laen. Emang mesti pelan-pelan ngajarinnye tapi lama kelamaan anak jadi ngerti. Mulai dari rumah aje, kite selalu bedain tuh anak punya gelas, trus alesannye kita jelasin kalo mesti jijik ama aer liur orang karna ada banyak penyakitnye. Lama kelamaan juga die bakalan ngarti kok, trus kebiasaan dah ampe di luar rumah juga masih die terapin tuh waspada ama orang laen. Kalo udeh begitu kan kite jadi tenang kalo anak sekola atau apa kaga nular tuh kalo ade temennya nyang punya sakit bawaan.


Waktu itu aye kan nganterin Babeh buat kontrol abis operasi. Trus pas lagi nunggu eh ada ibu-ibu lewat pake baju sama, warna ama motipnye tuh bener-bener sama kaga ada bedanye. Ampe panjang bajunye juga sama lagi, mana tuh ibu-ibu pake bawahan juga warna item. Udeh kaya anak kembar nyang kaga kenal. Kerudungnye juga sama, trus akhirnye die mau duduk tuh di deket aye. Mana die duduk pas banget di samping aye, mao pindah takut tuh ibu-ibu kesinggung. Tapi, lama-lama dia sadar eh dia nyang pindah ke tempat laen. Malu sih iya, cuma kayanya orang pada kaga ngeh si, jadi yauda di bawa santai aje.


Tenga malem ginih, Doel ujug-ujug kelaperan gegara tadi makan malemnye kepagian. Ngeliat di meja makan kagak ade ape-ape, Doel mutusin buat keluar rume. Keknye ade warung nasi uduk betawi baru di deket rume die. Begitu sampe di tempatnye, Doel liat cuman die aje pelanggannye. Terus, die mesen atu porsi bari nunggu di mejanye. Kagak lame, babeh penjualnye, nyang ude bangkotan, ngasi Doel pesenannye. Doel pas ngeliat langsung sala pokus ame item-item di pinggir nasinye. Kagak cuman atu lagih. Die ambil sendok buat nyentuh ntu item-item. Eh, buset, tenyate lalet mati. Manah kagak cuman atu lagih ntu lalet, ade due di piringnye! Die nyingkirin ntu lalet, terus ganti sendok buat makannye. Pas lagi noel-noel bagian tenga nasi, kerase bangat ame die ade nyang keras, tapi bukan lauknye. Die singkirin dikit nasinye, pas diliat, duh, batu-batu kerikil warne item pade ngumpul di sonoh. Doel rasenye mao nangis. Gini amat tenga malem laper, tapi dapet makanannye kotor bangat. Napsu makannye ngilang, nyang ade malah jijik!


Elu punya kagak, suatu ketakutan sama sesuatu, padahal biasanye hal yang elu takutin entu kagak ngebahayain? Aye punya. Pas aye MABA, aye dan temen-temen seangkatannye aye diomelin dan disindir terkait kite kagak kagak ngerjain tugas dadakan. Nah anehnye, salah satu sindirannye entu terkait omongan di grup chat angkatan kite. Aye pun inget aye ngasih screenshot-an chat grup angkatan ke temen aye yang jadi senior. Terus aye mikir kalo kemungkinannye temen aye yang jadi senior, yang bocorin itu semua. Ternyata bener aje, temen aye yang bocorin. Aye langsung panik ketakutan. Aye kesel sama temen aye, sekaligus ngerasa bodoh, dan bersalah ke temen-temen angkatannye aye. Nah jadi karena hal entu, aye selalu ketakutan kalo cerita sesuatu yang berpotensi ngerugiin aye atau orang laen dan selalu unsend hal-hal tersebut karena trauma jaman aye MABA.


Tidak disangka kekerasan yang diterima semasa anak-anak itu berbuntut panjang. Meski sudah menikah, Retno Wulandari (38) tetap saja masing terbayang dengan trauma masa lalu. Berbagai pengobatanpun sudah ditempuh, tetapi belum ada tanda-tanda peningkatan. Parahnya lagi, kepercayaan diri ibu tiga anak ini semakin luntur lantaran kekerasan yang diterima saat masih kecil. Wanita asal Samarinda, Kalimantan Timur ini terlahir sebagai anak ke-8 dari 10 bersaudara. Dia mempunyai lima saudara laki-laki, tiga perempuan, dan satunya meninggal dunia. Bukannya melindungi saudara perempuannya, kelima saudara laki-lakinya malah sering ‘menyerang’ Retno dan dua perempuan lainnya tanpa alasan yang jelas.Wanita asal Samarinda, Kalimantan Timur ini terlahir sebagai anak ke-8 dari 10 bersaudara. Dia mempunyai lima saudara laki-laki, tiga perempuan, dan satunya meninggal dunia. Bukannya melindungi saudara perempuannya, kelima saudara laki-lakinya malah sering ‘menyerang’ Retno dan dua perempuan lainnya tanpa alasan yang jelas.


Tekonologi makin canggih, kita gampang banget ngasih berita ke semua orang. Apalagi nifo soal kecelakaan. Mentang-mentang udah digampangin banget buat nyebarin info, ada orang yang nyebarin info kecelakaan pake foto korban. Apalagi kalo korbannya orang yang tenar. Cepet banget orang foto korban terus disebarin. Malah kadang ada yang korbannya udah bedarah-darah, kebeset badannya, ampe ancur juga langsung aja disebarin. Nah, boleh kagak nyebarin foto korban kecelakaan? Kalo kita mau foto kejadian kecelakaan boleh-boleh aja, ya. Cuman, kita liat kondisii juga pegimana keadaan si korban itu. Kalopun dibolehin ngambil foto-foto kecelakaan, kita tetep kagak dibolehin buat sembarangan nyebarin foto itu di ke semua orang ya. Bisa jadi, korban ama familinya kagak mau orang-orang tau kondisi si korban. Udah gitu, ngasih liat foto korban gitu cuman bikin orang-orang yang ngeliatnya malah ngeri ama jadi trauma.


Anjurannye, naek motor emang kudu tetutup dari atas ampe bawah. Selaen ngindarin sinar matahari "nyolok" langsung ke kulit kite, juge ngindarin luka belebih kalo, amit-amit ngalamin kecelakaan, soalnye kulit kagak kegesek langsung ame aspal ato jalan. Cuman, lebi dari ntu, nutup sebadan penuh, temasuk pake lengan panjang buat nutup tangan dari ketek ampe pegelangan tangan, juge bemanpaat buat ngindarin kejadian kek diberakin burung. Burung liar bise tebang ke sonoh ke marih di mane bae, dengan ketinggian sesuke ati die. Ade motor di bawahnye, die bise aje cuman terbang sekitar puluhan cm di atas pengendara motornye. Terus, bukan hal nyang kagak mungkin die tibe-tibe berak dan inggapnye di tangan pengendara. Kalo kagak make baju lengan panjang, kebayang bener ntu tenga jalan ujug-ujug dapet hadiah berak burung di tangan kite dan cenderung suse buat bersiin gegara lagi di jalan, sekaligus kudu nyari akses aer mengalir dulu.


Elu pernah kehilangan ponselnye elu? Aye pernah. jadi waktu entu hari Sabtu, aye udeh janjian buat piknik bareng temen-temennye aye. Nah pas entu ujan bener-bener gede. Aye udeh berkali-kali nyoba mesen ojol gagal mulu. Bahkan, mesen taxi online pun tetep gagal. Tapi akhirnye setelah beberape kali aye nyoba, aye pun berhasil dapetin taxi online. Nah pas udeh sampe di tempat pikniknye, untung kagak ujan. Kite gelar tiker, gelar badogan dan minumannye kite, foto-foto, video, dan laennye. Terus pas sore, kite pun cabut dari entu tempat. Tapi kagak langsung pulang. Kite mau ngongko di salah satu restoran dulu. Terus pas udeh sampe, pas aye mau make ponsel, ternyate ponsel aye kagak ade di tas! Aye udeh cari-cari dan bahkan udeh balik lagi ke entu tempat piknik, tapi aye tetep kagak nemuin ponselnye aye. Entu bener-bener jadi salah satu pengalaman nyedihinnye aye.


Waktu aye pulang kampung tuh kebeneram banget tol Cipali bari dibuka. Trus kite nyobain kan lewat tol ntu karna bisa bikin perjalanan jadi lebih cepet. Cuman pas kite lewat tuh disaat nyang bener-bener kaga tepat, karna barengan ama mudik lebaran. Manahan tolnya belom semua jadi, bener-bener caur banget dah. Mana tempat istirahatnye juga belom pada kelar dibangun, toiletnye jorok banget dah ampe kaga sanggup aye buat masuk juga. Pokoknye bener-bener kaga beres banget dah, bikin aye takut pulang kampung pas mudik lebaran. Teryata pas itu tuh banyak kejadian nyang luar biasa, dari orang lahiran di jalan ampe ade juga nyang meninggal gara-gara terlalu lama macet.


Keilangan anak ketiga diwaktu ude hamil gede ame ude siap buat dilahirin kaga diduge muncul diagnosa jantung nyang bermasalah, ame terus kudu dirujuk ke RS jantung ame diagnosa lainnye juge muncul. Abis lahiran bayi aye cuma tahan 3 hari di nicu make bantuan ventilator. Si bayi kagak bise nelen same sekali. Padahal badan si bayi kaga ade nyang kurang nyaris sempurna tapinye bagian dalem nya berantakan. Masih kagak abis pikir kenape bise dokter kandungan kagak ngecek sampe ke masalah ntu waktu usg dari umur kandungan masih kecil. Apanan aye juge ude pernah ragu ame kondisi hamil  nyang ukurannye nyang kagak biase diusia kandungan nyang seharusnye, ame ukuran perut nyang gede, apelagi aye ntu sambil ngasuh dua balita. jadi kayanye muncul masalanye dari situ, nyang bikin si bayi dalem kandungan ngikutin perasaan emaknye nyang naek turun perkare cape ngurus rumah tangge juge.


Mênurut Stradling, pêngawalan korban troma akibat pêpêrangan ama kêkêrasan ada bêbêrapah nyang bisa dilakukan. Pêrtama, tingkatin sènsitipitas, kênalin gêjala troma pada orang-orang di sêkêliling, lakuin pêndêkêtan dêngan lêmbut ama pênuh kasih sayang, èmpati, bêtindak baè-baè, ama tawarin bantuan rujukan kêpada propèsional. Kêdua, rèspons propèsional (psikolog, psikiatêr, ama konsêlor) pêranti ngêbantu pêjuang troma têrkait (1) critical incident stress debriefing (CISD), (2) nyêritain lagi pêristiwa tromatik nyang dialamin sêcara bêstruktur dalêm waktu 24–72 jêm sêudah têrjadinyah pêristiwa tromatik (hal êni masing dipêrdêbatkan apahkah baèk buat digunain atau ora, (3) konsêling strès pascatroma, (4) normalisasi rèaksi, (5) ngêbantu prosès koping. Sêmêntara onoh, Kaplan et al. nyatain ada dua macêm tèrapi pêngobatan nyang bisa dilakuin pêndêrita PTSD, yakni dêngan ngêgunain parmakotèrapi ama psikotèrapi.


Bau kètèk nyang kurang sêdêp bisa ngilangin rasa pêrcaya diri sêsêorang, bahkan bau kètèk bisa ngêja orang laèn ngêrasa kurang kêrasan. Têrnyata, bèha nyang tuman êluh pakè juga bêkontribusi pada bau awak. Kaèn bèha bêsêntuhan dêngan kulit di dêkêt kètèk, di punggung, di antara payudara ama dada. Sêmuah arèa onoh mêrupakan wilayah awak nyang rawan bêkêringêt. Sêring kali bèha dikêja dari kaèn nyang ora ngilangin kêlêmbapan sêhingga baktèri ama jamur tumbuh dêngan gasik. Buat ngatasinnyah, ontong gunain bèha nyang sama dua ari bêturut-turut. Makè bèha nyang sama kêbangêtan sêring juga nyêbabin pênumpukan minyak ama bau. Hindarin pakèan dalêm dari kaèn sintètis, sêpêrti spandèks karna nyêbabin pênumpukan kêringêt nyang pada akhirnyah nimbulin bau awak.


Siang ntu hari Sabtu aye mau pergi nemenin enyak aye buat pergi kondangan ke acara nikahan anak temennye. Aye udeh dibilangin jalan pagi-pagi karena acaranye emang kaga yang siang-siang banget. Kaga tau kenape akhirnye aye berangkatnye kesiangan, ditambah lagi muacet total pas mau jalan ke rumah enyak aye. Jadi aye dianter dulu sama suami aye ke rumah enyak aye, baru dari situ aye jalan sama enyak aye, kaga tau kenape macet banget. Rasanye aye udeh deg-degan banget, mau marah tapi gatau bingung, cuma bisa dzikir aje sempanjang jalan. Akhirnye aye nyampe rumah enyak aye udeh mau dzuhur, yaudeh kite langsung sholat abis ntu jalan.


Pas taon 2022, Alsa akhirnye ketemu sama idolanye secara kebetulan pas Alsa lagi liburan di negara idolanye. Jelas aje Alsa seneng bener bisa ketemu idolanye secara kebetulan. Apelagi pas ketemu, idolanye entu bukain pintu buat Alsa. Tentu aje si Alsa makin kesenengan. Nah ternyate, ketemu idola emang wajar bikin kite seneng. Karena ibaratnye kan idola entu orang yang kite sukain. Nah pas liat hal yang disukain kite jadi seneng bener kan? Kite yang tadinye lagi ngerasa tertekan dan emosi negatif laennye, pas liat yang kite sukain – misalnye idolanye – kite jadi langsung ngerasa seneng. Apelagi idolanye Alsa kagak cuma keren aje, tapi bener-bener multiatlenta, lawak, tapi juga sopan. Intinye, ketemu idola bener-bener nyenengin deh!


Buat orang-orang nyang ngasih undian mending kalo kasih hadian gede tuh ke orang-orang nyang belon punya gitu. Kaga tau si alesannye apa, mungkin rugi kali ya karna kan tabungan kite masih seiprit. Cuma kaga usah gede-gede dah hadiah mah nyang cere-cere aja. Kaya tipi, kipas, magic com, ama mesin cuci. Yang kaya gitu juga kite orang biasa mah udeh girang banget. Soalnye tuh pernah aye dapet pas lagi ikut gerak jalan, eh kaget pulang-pulang bawa tipi. Seneng banget dah bisa nonton tipi rada gedean kaga pake beli, pan lumanyan berjuta-juta harganye. Kalo kaya kite mah paling bisa belinye kredit tuh.


Jangankan ama orang laen, kite ama pasangan aje pasti pernah ngecewain satu sama laen, tapi dari pelajaran itu kite ambil karna faktor kekecewaan ama pasangan tuh karna kaga ada keterbukaan. Pasangan kite pan orang baru, jadi belom tentu tuh bisa ngarti ama nyang kite mau, beda ama orang tua nyang ngurus kite dari kecil. Biar kaga sama-sama bikin kecewa, aye ama pasangan tuh punya peraturan di rumah. Selalu terbuka dalam hal apa pun, kalo salah satu buat salah ya ditegor bukan cuma diem. Selaen itu juga, apa pun nyang kite miliki tuh kalo mau dipake ato di bawa ya sama-sama bilang, biar kaga ganggu privasi trus juga pastinye ngerasa pan dihargain.


Karang banyak masarakat Indonèsia nyang ogah ngêjadi saksi atas pêristiwa kêjahatan nyang dikêtauinnyah. Sikap êni dipontên udah ngêjadi budaya dalêm kêidupan hukum di Indonèsia. Kalu orang onoh ngêtauin adanyah suatu kêjahatan atau kêcêlakaan, mangka mêrèka ngêrasa lêbih baèk ora bêrhubungan ama pênêgak hukum atau ogah ngêjadi saksi. Kêogahan masarakat ngêjadi saksi atas pêristiwa kêjahatan nyang dikêtauinnyah lantaran awam ama prosès nyang bakal dijalanin. Mêrèka gè ngêri dijadiin têrsangka. Sêlaèn ntu, mêrèka ogah miluin prosès hukum nyang bêbêlit-belit di pêngadilan. Nah, onohlah nyang kêmudian ngêja orang ngindarin ngêjadi saksi, padahal prosès pêngadilan hukum onoh ora mungkin dilakuin kalu ora ada saksi.


Genetik pun menjadi salah satu faktor penyebab ntu autophobia yang dialami sebagian orang di dunia. Ciri-ciri yang bisa terlihat ketika mengalami gangguan mental ya ntu sulitnye mengatur emosi, dan cemas berlebih. Secara umum, gejala atau ciri-ciri ntu bisa terlihat ketika dialami setidaknye selama 6 bulan lamanye. Gejala yang mengganggu tersebut sering kali menyebabkan penderitaan, dan perasaan kagak nyaman yang mengganggu kehidupan sosial. Dokter akan mengetes, dan mendiagnosis autophobia dengan memperhatikan hal-hal berikut, seperti ketakutan yang bertahan minimal 6 bulan, merasa cemas berlebih saat sedang sendiri, takut dalam situasi yang tidak berbahaya, timbul gejala saat sedang menyendiri. Pada anak-anak, fobia spesifik ini dapat menyebabkan mudah rewel, tantrum, serta sulit berkomunikasi dengan orang lain. Gejala ekstrem yang mengganggu ini akan mempengaruhi kemampuan seseorang untuk bekerja dan menikmati hidup. Mengetahui diagnosis tersebut akan membantu para pakar mengetahui terapi dan pengobatan yang sesuai.


Ade harge, ade kualitas. Ntu nyang selalu ditekenin ame pedagang pekara produk dagangannye. Kalo hargenye masi kejangkau bangat, bahan nyang dipake pun pasti beda ame barang nyang hargenye di langit-langit alias selangit! Produk celane, misalnye. Ade harge nyang mahal, ade juge bahan ato kaen dan jaitan nyang bekualitas bagus. Kalo hargenye selembar cepe masi ade kembalian, biasenye bahan ato kaen ame jaitan nyang ade di celane ntu, ye, nyang penting bise dipake dulu, dah, abis bayar, mah. Pekara seminggu ato due minggu lagih, gimane entar. Biasenye, sih, belon ape-ape, diajak gerak lebi aktip dikit, entu celane ude bolong bae di bagian selangkangannye. Kalo ude kejadian kek ginih, udeh, mah, malu pekara celane ujug-ujug bolong, malu juge kalo orang tau ntu celane kualitasnye kek mane.


Suatu hari ntu waktu kite lagi mungkin sedang asyik jalan-jalan menikmati pemandangan alam di tempat wisata lokal, lalu dari arah berlawanan muncul seseorang yang bajunye ntu sama persis dengan baju yang kite pakai saat ntu. Langsung aje auto kite main liat-liatan tersipu malu karena kite pake baju yang samaan. Kejadian serupa juga bisa aje kite alami saat berada di kereta hingga pesta kondangan. Meski begitu, kite ntu kagak perlu panik. Hal seperti ntu suatu hal yang lumrah terjadi, dan bahkan para artis papan atas pun pernah menghadapi situasi yang sama. Misalnye ntu Jennifer Lawrence. Beberape waktu lalu die berpapasan dengan 'kembaran'-nya di jalanan kota New York. Mereka sama-sama memakai strappy dress warna beige dari label 6397, dan keduanye tetap bawa enjoy aje melanjutkannye ntu jalan ke arah masing-masing.


Belum diketahui penyebab pastinye ntu munculnye agoraphobia. Namun, kondisi ntu umumnye timbul saat seseorang pernah mengalami lebih dari satu kali serangan panik pada suatu tempat, atau kondisi tertentu. Hal ntu menyebabkannye penderita agoraphobia takut, dan menghindari tempat atau kondisi tersebut. Agoraphobia dapat dialami seseorang sejak masih kecil, tetapi kondisi ntu lebih sering terjadi di usia remaja atau dewasa muda (kurang dari 35 tahun). Selain ntu, agoraphobia juga lebih sering ditemukan pada wanita dibandingkan dengan pria. Beberapa faktor yang bisa meningkatkannye ntu risiko seseorang terkena agoraphobia, ya ntu merasa takut akan menjadi korban tindakan kriminal, mengalami kecelakaan, atau tertular penyakit tertentu. Memiliki trauma terhadap kejadian yang pernah dialami, seperti kehilangan anggota keluarga atau mengalami penyiksaan. Menjalin hubungan yang kagak bahagia dengan pasangan, misalnye karena pasangan terlalu mengekang. Pernah menderita gangguan mental lain, seperti depresi, bulimia, atau anoreksia nervosa. Menderita gangguan di bagian otak yang mengontrol rasa takut. Menderita fobia jenis lain, memiliki sifat mudah cemas, dan gugup. Memiliki anggota keluarga yang menderita agoraphobia


Menurut aye tuh orang nyang jijik ama muntahan bayi tuh kaga wajar, lagian kan emang bayi juga belom makan apa-apa. Bayi tuh cuman ngonsumsi asi, trus keluar juga cuma asi kaga ada makanan apa-apa. Bau ama warnanye juga cuma asi jadi kaga keliatan menjijikan sama sekali. Tapi namanye manusia kan beda-beda, ade orang nyang bener-bener jijian ada nyang santai-santai aja. Cuman suka heran ama orang nyang jijian nanti ngurusin anak tuh begimana, masa iya ama anak sendiri aje bisa jijik. Trus mao gimana dong tuh anak, kan anak kaga bisa ngebersihin kotoran dia sendiri, kudu dapet bantuan dari orang tuanye.


Kalo kata orang liat nyang kaya hal mistis begitu jangan takut, cuman kan kaga semua orang berani. Apalagi aye pan orangnye penakut yak. Bisa-bisa aye pingsan kali ama nyang liat langsung. Mangkanye kalo lagi ketakutan aye suka bac doa tuh dalem ati ampe ati tuh tenang. Cuma ya namanye orang takut ya, padahal pan kite harusnye cuma takut ama Allah. Guru ngaji aye emang sering ngomong tuh kalo kite kaga boleh takut ama hal mistis, soalnye nanti musyrik. Cuma aye bingung kalo di tempat-tempat keramat kan banyak larangan ye cuma bingung harus gimana tuh ngadepinnye, kayanya mesti aye cari tau lagi dah supaya kaga salah-salah arti.


Saat waktu zaman SMP kelulusan sekolahnye selain ujian dari sekolah, ada juga ujian nasional. Ujian Nasional ntu susahnye luar biase dan bikin cemas karena diperiksanye sistem komputer yang kadang jawaban kite suka kaga kebaca. Bagus zaman sekarang udeh kaga ada tuh UN karena menurut aye itu UN kadang ga sesuai ada beberapa anak pinter kaga lulus ujian ntu karena kaga kebacalah ujiannye. Pada saat mengikuti UN bener bener berusaha keras banget dah dan doa yang kaga putus karena emang kaga main main dah. Yang diperhatiin kaga isiannye aje, pensil, lembar jawaban semuanye kite harus teliti dan tepat, banyak temen aye kaga lulus Alhamdulillah aye lulus dengan nilai yang Alhamdulillah tapi aye sedih banget karena gabisa masuk ke SMA yang aye mauin.


Elu pernah liat makanan busuk kagak? Aye pernah. Ceritanye waktu entu aye mau masak badogan. Nah aye mau bikin olahan kentang gitu deh. Setelah nyiapin bahan-bahan yang dibutuhin, aye pun ambil kentang. Pas aye ambil satu per satu buat liat-liat kentangnye, kebetulan aye ambil yang busuk. Sumpah, entu kentang busuk bener-bener bau dan bikin jijik bener. Aye ngeliat kayak ade banyak bercak item dan ade salah satu lobang yang ngeluarin cairan berbusah warna item gitu. Aye pun makin jijik dan bahkan mual karena entu kentang busuk. Akhirnye aye langsung buang entu kentang busuk ke tempat sampah dapur. Tapi entu bau busuknye bener-bener nyengar. Akhirnye, aye pun ngebuang plastik sampah yang ade entu kentang busuknye ke luar, biar baunye kagak nganclep di rumahnye aye.


Sêoang pênulis ama ahli kêuangan bêrnama Farnoosh Torabi ngunjukin bahwa nabung dêngan transpêr otomatis adalah cara nyang paling èpèktip. Sêoranyah 10% dari gaji êluh ditranspêr sêcara autodèbit kê rêkêning tabungan. Dêngan bêgonoh, êluh ora bakal punya alêsan lupa nabung. Hal ênih juga ngindarin êluh kêgoda buat ngêbêlanjain pêndapêtan sêbêlon dimasupin kê tabungan. Têntuin jumlah transpêr ama tanggal transpêr sêcara konsistèn nyang langsung dialihin kê rèkêning tabungan. Dêngan nêrapin cara ênih, êluh udah bêlajar buat disiplin nabung dêngan cara gampang. Têrus, mênurut sêorang pakar konsumèn bêrnama Clark Howard, nabung sêbaèknyah dimulè dari jumlah nyang kêcit duluan, tapi rutin dilakuin. Ora banyak orang nyang bisa nabung dalêm jumlah gêdé, mangka nabung bisa dimulè juga dari jumlah paling kêcit.


Dalam sebuah hubungan suami istri, terkadang ada kalanye salah satu pihak kagak suka dengan kebiasaan pasangan. Mulai dari kebiasaan sepele seperti mendengkur saat tidur, atau kebiasaan merokok. Merokok memang cukup umum dilakukan oleh seorang pria, namun terkadang ada seorang istri yang meminta suaminye berhenti merokok untuk ditabung uangnye. Seperti yang terjadi pada kisah yang diunggah oleh akun Twitter @jowoshitpost. Dimane sang suami telah berhenti merokok sejak bulan Desember 2019. Hingga pada akhirnye, uang yang biasanye untuk beli rokok kini sudah terkumpul hingga 12 juta. Oleh sang istri ntu uang hasil tabungan ntu pun dipakai membeli kado untuk suaminye. Suaminye kini diberi hadiah berupa sepeda motor yang selama ini die impikan, die merasa terkejut dan sangat girang.


Aye kira kalo beli di tanah abang motifnye kan banyak tuh trus kalo dipake seenganye kaga sama ama orang laen. Eha teryata aye salah, pas aye pake ke sekolahan buat ekskul teryata baju aye sama ama orang laen. Mana baju nyang sama itu orangnye kaga kenal lagi. Ya kan jadi malu kaya anak panti mao pegih stury tour. Mao ganti baju juga kaga ada gantian baju, jadi mao kaga mao nahan malu, mana orang pada ngeliatin bae lagi. Yaelah waktu kayanye lama gitu rasanye udeh kaga betah pengen cepet-cepet pulang bae. Akhirnye pas udeh pulang cepet-cepet tuh dari pada nanti makin banyak orang nyang liat.


Cara menjaga bayi baru lahir adalah berbeza dengan cara menjaga anak kecil yang makin membesar. Mereka memerlukan penjagaan yang lebih rapi kerana ini pertama kali mereka berada di dunia, setelah sekian lama berada di dalam rahim ibu mereka. Proses penjagaan ini memerlukan si ibu untuk punyai kesabaran, ketekunan, kegigihan serta kekuatan untuk melakukan tugas-tugas yang agak rumit dan memenatkan, tetapi berbaloi dek kerana dapat melihat proses pembesaran si manja berlaku di depan mata. Bagi ibu yang yang kali pertama melahirkan anak, proses ini bukan mudah dan merupakan satu cabaran baru bagi dirinya. Di saat kesihatan masih belum pulih, dia perlu memberi perhatian pada bayi yang baru dilahirkan itu.


Waktu itu aye pernah mesjid di belakang tempat kerja, padahal mesjidnye tuh gede tapi pas aye pengen numpang kencing tuh teryata wcnya cuman ada satu. Jadi, wc buat laki ama perempuan tuh di gabung, trus juga kaga ada tempat wudhu buat perempuan, trus perempuan kalo mau sholat ya harus di dalem wc itu. Etdah kan kaga nyaman banget ya, padahal mesjidnye tuh gede masa wcnye cuman kaya gitu bentukannye. Aye kaga malu karna salah masuk wc, cuma aye risih kalo keluar ade orang nyang mao gantian buat make wc. Ya banyangin aje gantian wc ama orang laki kan kite malu trus jengah ya.


Manfaat menabung lainnya adalah mengajarkan anak untuk selalu konsisten. Menabung adalah kegiatan yang berkelanjutan sehingga perlu adanya konsistensi untuk melakukannya. Selain itu, menabung juga mengajarkan kedisiplinan dan tanggung jawab. Namun, perlu diperhatikan bahwa orang tua menjadi contoh untuk anak. Oleh lantaran itu, orang tua selain mengajarkan dan melatih anak untuk menabung, juga harus mencontohkan untuk menabung. Selain mengajarkan pada anak, kita juga harus menanamkan sikap untuk disiplin menabung pada diri kita sendiri. Menabung dibutuhkan untuk memenuhi kebutuhan mendesak dan tidak terduga. Maka dari itu, mari ajarkan anak untuk menabung sedini mungkin. Menabung membawa berbagai manfaat untuk saat ini dan untuk masa yang akan datang. Manfaat menabung akan terasa jika kita telah melakukannya secara rutin, konsisten, dan disiplin.


Buat orang nyang dikata-katain tuh sebenernye rentan banget buat jadi anak nyang minder. Aye soalnye ngerasain sendiri, karna ampe sekarang tuh kaga mao tampil di depan banyak orang karna ngerasa kaga percaya diri. Sebenernye itu kaga bakalan terjadi kalo ditanganin dengan bener. Penanganannye gampang, anggep die ada dan die tuh sama kaya orang normal pada umumnye. Trus, kite tuh jangan becanda nyang bikin mereka tuh sakit ati. Bercanda kaga usah bawa-bawa kelemahan nyang die punya. Trus, gausah beda-bedain tuh temen nyang punya kekurangan. Nah nyang terakhir, kalo die agak tersingung trus marah wajarin aje karna die mungkin lagi ngerasa kaga percaya diri.


Ampir semue rume di Indonesie, di deketnye ade got buat pembuangan ame saluran aer. Kagak sedikit juge nyang gotnye kagak keurus, warnenye jadi item pekat, dan banyak sampah-sampah di atasnye ampe ngambat aliran aernye. Got nyang kek ginih baunye bukan maen, bise ngeganggu keseharian kalo ntu got letaknye di depan rume persis dan kagak ketutup ape-ape. Ude gitu, kalo di sekitaran rumenye banyak bocah, bekemungkinan besar bener buat ngalamin kejadian kecebur got, mao ntu cuman kakinye, ato sebadan-badan. Tapi, nyang namenye got kagak keurus gituh, pasti baunye ke mane-mane. Kalo ude kecebur, mau ntu kakinye doang, pas jalan ke rume pasti ninggalin jejak, bae ntu berupe jejak kaki item-item, pekara aer gotnye item, ato jejak bau dan semue orang bise ngendusnye!


Semenjak cerenya Nyak ama Babeh, ade aye tuh jadi makin tertutup, die bener-bener jadi anak nyang diem banget. Emosinye juga labil, sering berontak kalo dibilangin ama Nyak, trus kalo dibilangin juga kaga langsung dengerin. Anaknye jadi cuke banget, bener-bener kaga peduli ama keadaan sekitar. Bukan cuma ama keadaan, ama kedua orang tuanye aje juga kaga peduli. Mesti diupyak-upyak dulu kalo mao disuruh, kalo ga gitu diem bae kaga dengerin orang ngomong. Kadang bener-bener nguji banget, cuma aye juga kaga tau apa nyang dirasain ama die, cuma die tuh pan harus ngomong kalo ga kite semua kaga ngerti. Butuh waktu emang buat ngerti keadaan, apalagi posisinye oan ade aye masih remaja, jadi jaga bisa langsung paham ama keadaan.


Ngegibahin kesalahan, semue manusie kagak ade nyang luput dari bebuat salah selame idupnye. Kudu diinget juge, kagak semue kesalahan ntu disengaja, ame kagak semue kesalahan ntu hasilnye dosa. Kalo ente kagak sengaje bikin kesalahan, misalnye pas ngerjain kerjaan, terus ente ngerase degdegan, takut disemprot ame atasan, baenye ente nenangin diri dulu. Enih kesalahan bise jadi bukan kegolong dosa gegara ente kagak sengaja. Takut gegara kesalahan enih jangan dijadiin alesan buat ente ngumpet dari dunie pekara takut ngadepin orang laen. Kudu dilawan nyang begini-ginih. Tunjukin ente cuman manusie biase nyang pasti pernah ngelakuin salah, cuman kagak nolak buat epaluasi ame pebaikin diri ente ke depannye!


Karna dulu aye ngerasain tuh di gebukin trus kaga dilindungin ama pengajar, aye jadi trauma tuh mau percaya ama sekolah. Tapi, jaman sekarang mah udeh kaga kaya zaman dulu, sekarang udej ada hp nyang bisa ngerekam jejak buat diaduin ke polisi. Udeh gitu anak zaman sekarang udeh pada berani. Tapi mesti dikasih tau, nyamg pertama kite harus kasih tau sex education tentang ape aje nyang kaga boleh dipegang ama orang laen. Trus ape nyang harus dilakuin kalo ada orang nyang mao jahat, kasi tau biar die bisa ngelawan jangan cuma diem aje. Kalo ada temen nyang ga bae harus langsung bilang ke guru ato orang tua. Pantau terus tuh perkembangan anak di sekola.


Di dunie medis, perasaan takut disuntik punye istilahnye ndiri. Namenye trypanophobia. Pobia ntu berarti keadaan pas ade orang nyang punye ketakutan belebih ame tindakan medis nyang kudu make suntikan ato tindakan nyang behubungan ame jarum suntik. Pobia enih bise dialamin di umur berape aje, dari masi bocah ampe udeh bangkotan, dan emang umum tejadi. Orang kalo udeh punye pobia tetentu, pasti bakal setenga ati ngadepin objek pobianye. Kek orang nyang trypanophobia, bakal ngerase takut, cemas, ame gelisah bae kalo udeh kudu beradepan ame jarum suntik ato suntikan. Malah, kagak jarang nyang akhirnye ngindarin proses enih gegara kagak ade nyali gede buat ngadepinnye. Ntu lah ngape banyak orang nyang belon paksin ame karang. Bukan cuman gegara paksin kagak rate penyebarannye, tapi juge gegara orang-orang trypanophobia lebi milih buat kagak paksin dibanding kudu say hi ame jarum suntikan.


Perbedaan nyang terjadi tuh semestinye bikin kite akur, tapi kite malah saling nyakitin satu sama laen. Contohnye gerakan Papua Merdeka tuh, kite jangan ampe ngikutin hal nyang kaya gitu. Supaya tetep akur, kite kaga boleh ngehina agama orang lain karna setiap agama punya pandangan masing-masing. Lagi pula kan agama-agama di Indonesia pan juga udeh di sahin. Terus, kite juga kaga boleh ngelanggar aturan adat kalo lagi di wilayah tertentu. Meskipun kaga masuk akal, tapi karna bukan di daerah kite juga kaga boleh tuh kite ganggu-ganggu. Yang terakhir, kite juga kaga boleh sentimen ama ras nyang berbeda. Apalagi ada ras nyang merantau ke kampung kite


Burnout merupakan suatu istilah yang digunakannye untuk menggambarkannye suatu kondisi stres berat yang dipicu oleh pekerjaan. Burnout kagak boleh dibiarkan berlarut-larut, dan perlu diatasi dengan tepat karena dapat memengaruhi kesehatan fisik dan mental. Siape aje bisa mengalami burnout. Namun, kondisi ntu lebih banyak terjadi pada orang yang sering memaksa diri untuk terus bekerja, kurang mendapatkan apresiasi pekerjaan dari atasan, memiliki beban kerja yang berat, atau memiliki pekerjaan yang monoton. Burnout dipicu oleh stres berat di tempat kerja yang tidak teratasi sehingga membuat penderitanye kehilangan semangat bekerja, bahkan kehilangan minat untuk berinteraksi dengan lingkungan sosialnye. Burnout bisa menyebabkannye stres dan frustrasi saat bekerja. Ini membuat seseorang menjadi sulit berkonsentrasi, merasa tidak kompeten, dan terbebani, dan akhirnye membenci pekerjaan yang sedang ia geluti. Burnout juga bisa menyebabkan performa kerja menurun. Hal ntu dipicu oleh hilangnye minat terhadap pekerjaan yang sedang digeluti, sehingga hasil yang didapat menjadi kurang memuaskan.


Suatu hari waktu ntu seorang istri abis kelar ngurus rumahnye, die masak ganyeman, dan segala macem taunye udeh sore. Kaga kelamaan kemudian suaminye ntu istri pulang ke rumah, lalu pas udeh masuk ke dalem rumah ngobrol-ngobrol sama si istri, si suami nyuruh istrinye ke luar ambil barang yang ada di jok motor si suaminye. Siape sangka taunye die nemuin sekotak hadiah yang isinye ntu jam tangan. Istrinye pun terkejud dan sangat girang banget karena di kasih kejutan ssma suaminye dikasih ntu hadiah. Karena hadiahnye yang emang die mau ntu jam tangannye jadi ntu istri girang banget die langsung meluk suaminye karena bahagia bener.


Cara lain untuk memerangi ketakutan pada hantu adalah dengan meningkatkannye harga diri yang kite miliki. Hal ntu mungkin tampak kagak terkait dengan fobia hantu, tetapi penelitian telah menunjukkan bahwa membangun harga diri efektif dalam mengelola berbagai masalah ketakutan, termasuk kecemasan yang terkait dengan fenomena paranormal. Kenali kekuatan, dan pencapaian kalian. Dengan mengidentifikasi kekuatan, kekuatan, dan pencapaian yang kalian miliki maka kalian akan menjadi lebih kuat dan lebih percaya diri. Biarkan diri kalian bangga dengan semua pencapaian. Ubah pencapaian kalian menjadi sebuah keyakinan. Misalnye, jika kalian merasa pandai bermain bola basket maka kalian yakin bahwa kalian adalah pemain bola basket yang sangat berbakat, dan aset tim. Kalian juga bisa yakin bahwa kagak ada yang kagak bisa kalian lakukan, termasuk kagak mengetahui penyebabnye. Demikian juga pada hantu. Kalian harus meyakini bahwa diri kalian kagak takut hantu. Kalian harus menganggap bahwa hantu adalah hanya makhluk lain selain manusia yang ada di bumi. Biarkan aje jika mereka sedikit menggoda, bila perlu lawan dengan kata-kata seakan mengusir mereka.


Mendengarkan nasihatnye orang tua kite buat kite dengan mengikuti semua perintah orang tua jelas dua hal yang sangat berbeda. Kalau menuruti seluruh perintah, bisa-bisa perintah yang salah pun tetap dikerjakannye jadi kite kudu bisa nyaring tapi kebanyakkan orang tua pasti ngasihnye yang terbaik buat anak. Namun mendengarkannye nasihatnye mereka akan membuat kita jauh lebih berhati-hati menjalaninye hidup kite karena orang tua kite udeh idup lebih dulu dari kite. Kita jadi bisa berpikir lebih panjang, bagaimanapun, pengalaman hidup orangtua jauh lebih bejibun daripade kita. Kalo udeh kejadian kite baru nyesel baru mikiri kenape kaga mau denger ape kata enyak. Misalnye ada anak gadis atau remaja yang lagi di mabuk kasmaran, enyaknye namanye orang tua pasti tau aje dah anaknye lagi punya dedemenan. Si emak udeh nasehatin jangan terlalu jauh sampe pacaran, cukup naksir aje, eh ni bocah penasaran akhirnye pacaran, pas di putusin nangis gerungan patah hati baru nyesel, baru keinget omangannye si emak.


Kalo di kampus UI ntu ade fasilitas bis kampus nyang ude kesohor namenye namenye BIKUN, eni bikun ude beroperasi jaln dari jaman dulu banget, mulai dari bis jadul nyang belom ade AC nye sampe sekarang yang ude ade lebih modern, soalnye ntu bis pake AC, cume kalo saran ane fasilitas bis kampus ntu kudu dibanyakin, soalnye kayanye sekarangan eni banyak mahasiswa UI nyang manfaatin fasilitas bikun eni. soalnye kalo pagi atawa sore atawa jam istirahat kuliah ntu di halte banyak nyang nungguin lama, nah ntar sekalinye datang ude penuh ame bejubel banget. kalo jadwal busnye padet pan mahasiswanye jadinye kerasan kalo kepengen make fasilitas kampus eni.


Buang angin atau kentut sering kali menjadi kelakukan yang bikin memalukan di hadepan masyarakat banyak. Padahal, kalo kite tahan ntu kentut kite bakal ada bahayanye yang mengincar ketika menahannye. Seperti cerita penyanyi cantik, ntu die yang sampe dilarikan ke rumah sakit karena malu untuk kentut di depan kekasihnye. Viviane de Queiroz atau yang punya nama Panggung Pocah adalah penyanyi asal Brazil yang menceritakan tentang pengalamannye ntu menahan kentut. Pocah memberikan pengakuan di Instagram bahwa die berakhir di rumah sakit karena menahan kentut. Hal ntu sungguh kagak baik, emang kentut sembarangan kagak sopan, tapi seharusnye die segera cari tempat buat kentut.


“Ngapa, neng? Dateng-dateng lemes gitu.” Emak nanya ke anak wadonnya yang dateng nunjukkin muka kagak semanget. Si Eneng abis maen karet, cuman karetnya pada putus gara-gara udah pada regas. Beloman ada seminggu, jia juga pernah punya karet, terus ilang. Sekarang dibeliin lagi, cuman karetnya pada putus, sisanya pada kebintal di jalan ama got, kagak bisa dikumpulin lagi. Gara-gara takut diomelin sama emaknya, pulang-pulang jia kebingungan kagak tau pegimana mau bilangnya. Emaknya tau kalo ada apa-apa ama karet anak wadonnya. Terus emaknya bilang, “Emang ngapa ama karetnya?” Pas dikasih tau kalo kagak ngapa-ngapa, baru si Eneng lebih tenangan. Emaknya cuman nasehatin, kalo kudu jaga banda sendiri baek-baek. Kalu udah telanjur ilang atawa rusak, nanti bisa dibeli lagi nabung dulu. Ngedenger nasehat emaknya, Eneng jadi lebih anteng. Jia cuman takut diomelin aja. Padahalan mah ngomong aja belom.


Tapi kaga semua tuh orang nyang berduit juga geli ama makanan pinggir jalan nyang pasti kag terjamin kualitasnye. Sebenernye nyang jadi permasalahan tuh bakteri kan di dalem tubuh kite ade bakteri juga nyang bakal ngelawan tuh. Cuman kaga mesti harus selalu jijik ama makanan nyang kotor. Kalo kite lagi keadaan darurat misalnye karna bencana alam, kan kite buat bertahan idup harus ada makanan nyang masup ke badan. Kalo kite pilih-pilih makanan abis dah kite bakalan kelaperan. Kalo lagi keadaan nyang sulit gitu boro-boro mikirin makanannye bersih apa kaga, nyang penting kan bisa makan ama minum juga udeh bersyukur tuh biar bisa terus bertahan idup.


Sejumlah perusahaan membuat berbagai kebijakan untuk mempertahankan bisnisnya. Mulai dari tak melakukan produksi, menutup sementara usahanya, bahkan pemutusan hubungan kerja (PHK) beberapa karyawannya lantaran kesulitan cash flow. Jika setiap perusahaan memiliki kemampuan bertahan menghadapi situasi saat ini masing-masing. Namun demikian, bertahannya perusahaan juga ada batasnya. Mengingat lantaran daya konsumsi masyarakat yang menurun saat ini. Yang menjadi faktor utama masalah timbulnya banyak PHK ini bisa dari konsumsi masyarakat terhadap barang-barang produksi para perusahaan itu yang menurun saat ini. Yang kemudian mempengaruhi pendapatan perusahaan. Upaya pemerintah dalam menghadapi dampak pandemi pada PHK ini lewat program kartu pra kerja dari pemerintah bisa tepat sasaran. Selain itu bantuan paket sembako dari pemerintah bisa tetap menjaga daya beli atau konsumtif masyarakat. Pertumbuhan ekonomi anjlok, potensi PHK meningkat. Dapat saja PHK berpotensi menaikan tingkat  kriminalitas meningkat lantaran desakan ekonomi.


Orang-orang bise diancem ame siape aje, walopun seringnye ame orang nyang kedudukannye lebi tinggi secare hierarki. Macem-macem hierarkinye, bise sosial, agame, ato hal laen. Nyang diancem biasanye lebi rendah kedudukannye, terus kagak bedaye gegara kagak punye bekap-an. Rasanye tetekan kalo udeh diancem. Bikin degdegan ato bahkan parahnye ampe bise stres, apelagi kalo udeh bekali-kali dapet anceman. Si pengancem juge biasanye make narasi nyang mojokin ato bahkan, secare harpiah, mojokin nyang terancem. Bise make badan doang ato parahnye make senjate bebahaye. Kalo udeh begini, si nyang diancem bakal ngerase tepojok ame tetindas bangat. Badannye bise panas dingin ame mual-mual, mirip-mirip gejala ketakutan laennye.


Elu pernah jadi korban bully atau jadi saksi bully? Aye pernah jadi korban bully pas SD. Aye di-bully sama segerombolan temen SD aye yang hobinye nge-bully orang. Mereka nge-bully aye karena aye nemenin orang yang lagi mereka bully dan akhirnye entu orang yang aye belain malah ngefitnah aye. Mereka nge-bully aye dengan cara melototin, nyinisin, nyindir, dan pernah manggil aye cuma buat dipojokkin. Entu semua bener-bener bikin aye ketakutan tiap harinye karena di-bully. Nah ternyate emang wajar kalo aye ataupun orang laen yang di-bully ngerasa takut. Pengalaman buruk akibat di-bully emang bisa bikin orang diliputin rasa takut. Jadinye wajar aje aye ketakutan karena di-bully sampe akhirnye aye males dateng ke entu sekolah.


Anak-anak punya kebisaannye yang beragam macemnye, kaga ada tuh yang namanye anak yang kagak pinter. Semuanye pinter tapi di bidangnye masing-masing, jadi makanye kite jangan pernah memaksakan yang namanye kehendak. Kebanyakkan orang tua suka maksain kehendaknye. Padahal ntu anak pade punya kebisaannye masing-masing. Aye punya sodara die jago bener maen olah raga sepak bola, die minta sama babenye buat di masukkin ke sekolah atlet aje, die suka bener sama sepak bola dari kecil, die kurang demen sama yang namanye belajar akademis. Tapi babenye ogah mau masukkin ke sekolah atlet die tetep kudu sekolah umum kaya abang, dan mpok nye, padahal die jago bener main bolanye. Akhirannye die sekolahnye males-malesan nilainye juga pun jadinye kaga maksimal, bahkan akhirnye die pernah tinggal kelas.


Empok aye nikah pas taon 2019. Die seneng bener. Awalnye die dijodohin pas taon 2018-an akhir. Terus die langsung kepincut sama entu cowok yang lagi dijodohin sama die. Pas bulan November, empok aye dan entu cowok setuju buat nikah, keluarga ketemuan buat minte secara resminye. Abis entu semua prosesnye berjalan lancar dan cepet bener. Bulan Desember, empok aye dilamar secara resmi ama entu cowok. Terus mereka sepakat buat nikah pas bulan April 2019. Pas aye liburan kuliah di bulan Desember, aye ikut enyak dan empok aye belanja persiapan nikahan empoknye aye. Akhirnye bulan April dateng juge. Empok aye nikah ama entu cowok. Empok aye seneng bener sampe lupa salaman sama enyak aye. Aye pun seneng juga karena kamar jadi milik aye sepenuhnye, hehehehe.


Ami dan kedua anaknye terpaksa harus balik kanan lantaran ketinggalan kereta di Stasiun Pasar Senen, die berdiri di belakang mobil miliknye dengan lesu. Penutup kepalanye tampak sedikit kusut. Beberapa anak rambutnye terlihat, pertanda ia sudah berkali-kali menggaruk kepalanye sampai kain penutup kepala itu tertarik ke belakang. Ami masih berharap tiket kereta apinye ntu tersebut kagak jadi hangus. Meskipun, situasi ntu kagak bisa diubah. Petugas pun udeh memberitahu dia dengan jelas. 'Tiket hangus dan tidak bisa diubah jadwal'. Pemerintah menyebut hari ntu udeh memasuki puncak arus balik Lebaran. PT Kereta Api Indonesia (KAI) juga mencatat ada 39 ribu orang tiba di Jakarta usai mudik pada hari ini. Tapi, bagi Ami, hari ntu justru kesempatannye untuk bisa mudik lebih tenang. Sebab, puncak mudik telah berlalu.


Rase jijik gegara ngeliat toilet jorok bise kebawa terus ampe ari-ari selanjutnye, walopun ude kagak balik lagi ke ntu toilet. Cuman, rase jijik enih bise jadi tameng buat kite nyiapin hal-hal nyang sekiranye kudu ade di tangan pas mao make toilet umum, nyang emang cenderung lebi jorok dibanding toilet rume. Misalnye, waktu ngeliat toilet jorok ntu jijik gegara dudukan toiletnye banyak bekas tapak sepatu, ato orang-orang sebelonnye ntu pipis ato berak di toilet duduk, tapi pake gaya jongkok. Nah, bekelin diri pake kaen sekali pake ato tisu nyang tebel buat ngelapisin ntu dudukan toilet. Sejoroknye dudukan toilet, kite tetep kagak bole jongkok di toilet duduk, soalnye bebahaye. Jadi, ntu jijik bise diakalin buat "ngebersiin" dikit dudukan WC, lapisin pake kaen ato tisu ntu, baru, dah, pipis ato berak.